title: Tatra T810

text: Auton suunnittelu sai alkusysäyksen Tšekin asevoimien tarpeesta korvata vanhat Praga V3S -kuorma-autonsa, jotka oli suunniteltu jo vuonna 1953. Tehtävä annettiin alun perin ROSS-nimiselle yritykselle ("Roudnické strojírny a slévárny") joka suunnitteli 6×6-vetoisen kuorma-auton hyödyntäen eri valmistajien, muun muassa Renault'n komponentteja. Auton mallinimeksi tuli R210. Yritys kuitenkin ajautui konkurssiin vuonna 1998 ehdittyään toimittaa vain 15 autoa.


title: Tatra T810

text: Tatra osti projektin vuonna 2002 ja suunnitteli auton perusteellisesti uudelleen. Auto sai uuden Renault'n kojelaudan, Euro III -päästömääräykset täyttävän moottorin, sekä Pragan valmistaman vaihteiston ja akselit. Auto nimettiin uudestaan Tatra T810:ksi. Sen valmistusta varten tehtaalle rakennettiin erillinen kokoonpanolinja.


title: Tatra T810

text: Auton moottori on Renault'n valmistama kuusisylinterinen nestejäähdytteinen rivimoottori mallinimeltään Renault DXi7 240 ECO1. 177 kW tehoisen turbodieselmoottorin paras vääntöalue on 1 200 - 1 700 1/min, eli sangen laaja.


title: Tatra T810

text: Moottorin takana on Renault'n yksilevyinen kuiva kytkin. Alkuvaiheessa käytetty Pragan vaihteisto on korvattu sittemmin ZF:n valmistamalla kuusivaihteisella, käsivalintaisella ZF 6S 1000TO:lla. Tämän lisäksi auto on varustettu kaksiportaisella ZF Steyr VG750 -alennusvaihteella, joka tuplaa vaihteiden määrän.


title: Tatra T810

text: Autossa on muista Tatroista poiketen tikapuurunko. Tämä johtuu siitä että lukuisista eduistaan huolimatta Tatran perinteisesti käyttämä keskusputkirunkorakenne on hankala korjata vaurion sattuessa. Runko on tarkoituksella suunniteltu siten että se pääsee vääntymään maastossa kuljettaessa, jolloin pyörät ulottuvat maahan silloinkin kun yksi pyörä kulkee esteen yli.


title: Tatra T810

text: Myös akselit ovat Tatran perinteisestä ratkaisusta poikkeavat, sillä autossa on heiluriakselien sijaan jäykät portaaliakselit, joilla on saavutettu korkea maavara. Navoissa on renkaiden keskustäyttöjärjestelmä, jolla pystytään säätämään rengaspaineita auton liikkuessa; alhaisesta rengaspaineesta on etua pehmeässä maastossa kuljettaessa. Telillä on pitkittäistasauspyörästö, joka jakaa taka-akseleille tulevan momentin telin etummaisen ja taimmaisen akselin kesken. Sekä etu- että taka-akseleilla on tasauspyörästöjen lukot ja telillä on lisäksi pitkittäistasauspyörästön lukko. Autossa on jatkuva etuveto.


title: Tatra T810

text: Etuakselilla on kierrejousitus ja teleskooppi-iskunvaimentimet. Takana on lehtijouset. Jarruina on paineilmalla toimivat jäähdytetyt levyjarrut. Auto on varustettu ABS-järjestelmällä.


title: Tatra T810

text: Vakio-ohjaamona on Renault Midlum, jonka pohjaa on vahvistettu ja päälle lisätty kattoluukku. Istumapaikkoja on kuljettajan lisäksi kahdelle matkustajalle. Ohjaamossa on polttoainekäyttöinen lisälämmitin. Sähköjärjestelmä on 24-volttinen ja autossa on kaksi 12-volttista 170 Ah akkua. Edessä on hydraulisesti toimiva vinssi.


title: Tatra T810

text: Auton huippunopeus on 106 km/h, mutta rajoitettu tasolle 85 km/h. Toimintasäde maantieajossa on 800 km. Autolla kykenee kulkemaan 1,2 metrin syvyisessä vedessä. Suurin mäennousukulma kuormaamattomana on 100 %. Suurin sallittu sivuttaissuuntainen kallistuma on 40 %. Autolla voi ylittää enimmillään 90 cm:n levyisen kaivannon ja sillä voi kivuta 45 cm:n korkuisen, pystysuoran esteen yli. Kääntöympyrän halkaisija on 18 ± 1,0 m.


title: Tatra T810

text: Tšekin asevoimat tilasi 21. syyskuuta 2005 panssaroidulla ohjaamolla varustettuja T810:iä. Ensimmäiset autot luovutettiin armeijalle 14. huhtikuuta 2008. Autoja on tilattu kaikkiaan 977 kappaletta, joista 556 on määrä toimittaa ajanjaksolla 2006 - 2011. Loput 421 toimitetaan vuoteen 2014 mennessä.


title: Tatra T810

text: Ohjaamot on suojattu rynnäkkökiväärin luoteja sekä käsikranaattien ja miinojen sirpaleita vastaan. Ohjaamoissa on sisäilman suodatus. Katolle saadaan asennettua vz.59-tyyppinen konekivääri. Varusteisiin kuuluu muun muassa radiolaitteisto, GPS-navigointilaite ja taistelukaasujen tunnistusjärjestelmä.


title: Tatra T810

text: Tatra on joutunut vastaamaan oikeudessa armeijalle toimitettavien autojen kauppoihin liittyviin syytöksiin. Tatra perui sopimuksen akselien ja vaihteistojen hankkimisesta kotimaiselta Pragalta ja päätti ostaa komponentit ulkomailta, jolloin Praga haastoi Tatran oikeuteen vaatien hyvitystä. Keväällä 2008 saadun oikeuden päätöksen mukaan Tatra ei kuitenkaan ollut syyllistynyt sopimusrikkomukseen.


title: Tatra T810

text: Toinen syytös tuli Tšekin armeijan taholta, sillä autojen katsottiin olevan 300 kg sopimuksessa määriteltyä vaatimusta painavampia. Epäselvyyttä aiheutti kuitenkin ajoneuvon massan määrittelyssä käytetty standardi, sillä armeijan nojasi kansallisiin normeihin, kun taas Tatra käytti ISO-standardin mukaista ajoneuvon massan määritelmää. Ensimmäiset T810:t viivästyivätkin testeissä ilmenneiden puutteiden tähden. Armeijan oli määrä saada ensimmäinen erä marraskuussa 2007, mutta toimitus lykkääntyi maaliskuulle 2009. Tatra joutui maksamaan viivästyksestä huomattavan hyvityksen, jonka suuruutta ei ole julkistettu.


title: Tatra T810

text: T810:n siviilimuunnelma esiteltiin Brnossa Autotec-näyttelyssä kesäkuussa 2010.


title: Era Vulgaris

text: Era Vulgaris on yhdysvaltalaisen rockyhtye Queens of the Stone Agen viides studioalbumi, joka julkaistiin kesäkuussa 2007.


title: Era Vulgaris

text: "Era Vulgaris" on seuraaja Queens of the Stone Agen kaksi vuotta aiemmin julkaistulle "Lullabies to Paralyze" -albumille. "Era Vulgarista" seurasi kuuden vuoden tauko studioalbumeissa, kunnes yhtyeen kuudes kokopitkä albumi "...Like Clockwork" ilmestyi vuonna 2013.


title: Era Vulgaris

text: "Era Vulgaris" nousi Suomen virallisen listan sijalle 6. Albumi ylsi kymmenen myydyimmän joukkoon lisäksi 12 muussa maassa. Kotimaassaan Yhdysvalloissa albumin paras sijoitus oli 14. Ennen albumin julkaisua kesällä ilmestyneet singlet ”Sick, Sick, Sick” ja ”3’s & 7’s” ylsivät Yhdysvaltain alternative-listalla 25 parhaan joukkoon. Saman vuoden syksynä julkaistu kolmas single ”Make It wit Chu” on lisäksi albumin tunnetuimpia kappaleita.


title: Skelleftebuss

text: Skelleftebuss AB on linja-autoliikenneyhtiö, joka vastaa Skellefteån alueen linja-autoliikenteestä. Yhtiö on perustettu 1974, kun Skellefteå Lokaltrafik ja Skelleftedalens Trafik sekä osia Postens Diligenstrafikista yhdistettiin Skelleftebuss AB:ksi. Yrityksen toimitilat ja varikko sijaitsevat Skellefteån keskustassa Norra Järnvägsgatanilla. Yhtiön omistaa Skellefteå Stadshus AB, joka puolestaan on Skellefteån kunnan kokonaan omistama osakeyhtiö. Skelleftebuss AB työllistää noin 200 henkeä ja vuoden 2009 loppuun mennessä se omisti 126 linja-autoa.


title: Marius Stankevičius

text: Marius Stankevičius (s. 15. heinäkuuta 1981 Kaunas, Liettuan SNT, Neuvostoliitto) on liettualainen jalkapalloilija, pelipaikaltaan puolustaja. Hän edustaa Espanjan Primera Divisiónissa pelaavaa Valenciaa. Hänet on valittu maansa parhaaksi jalkapalloilijaksi kahdesti peräkkäin vuosina 2008–2009.


title: Marius Stankevičius

text: Stankevičius aloitti uransa Liettuan korkeimman sarjatason A Lygan Ekranasissa kaudella 1998.


title: Marius Stankevičius

text: Kauden 2001 jälkeen tuolloin 20-vuotias Stankevičius siirtyi Italian Serie A:n Bresciaan. Hän teki ensiesiintymisensä sarjassa pian siirtymisensä jälkeen 3. helmikuuta 2002 ottelussa Parmaa vastaan, mutta kokonaisuudessaan ei saanut juurikaan peliaikaa ensimmäisten kausiensa aikana. Keväällä 2003 hän kävi lainalla Serie B:n Cosenzassa. Brescian runkopelaajaksi Stankevičius nousi kaudella 2004–2005, joka päättyi joukkueen putoamiseen sarjasta. Hän jatkoi Brescian riveissä Serie B:ssä kolmen kauden ajan ja edusti joukkuetta kaikkiaan 56 Serie A:n ja 101 Serie B:n ottelussa.


title: Marius Stankevičius

text: Stankevičius palasi Serie A:han heinäkuussa 2008 tehtyään sopimuksen Sampdorian kanssa. Hän vakiinnutti välittömästi paikkansa genovalaisjoukkueen avauskokoonpanossa ja pelasi 30 Serie A:n ottelussa kaudella 2008–2009. Marraskuussa 2008 hänet valittiin ensimmäistä kertaa Liettuan vuoden jalkapalloilijaksi. Toiseksi äänestyksessä tuli kahtena edellisenä vuonna tittelin saanut Tomas Danilevičius, jonka hän voitti pistein 722–606. Toukokuussa 2009 Stankevičius ja Sampdoria ylsivät Italian cupin loppuotteluun, jossa Lazio oli kuitenkin vahvempi. Hän pelasi myös UEFA-cupia, jonka ensimmäisellä kierroksella Sampdoria pudotti hänen synnyinkaupunkinsa joukkueen Kaunasin.


title: Marius Stankevičius

text: Stankevičius valittiin toistamiseen Liettuan vuoden jalkapalloilijaksi marraskuussa 2009 tällä kertaa selvemmällä piste-erolla 1 140 – 478 äänestyksessä toiseksi tulleeseen Deividas Šemberasiin. Tammikuussa 2010 hän siirtyi loppukauden kestäneellä lainasopimuksella Espanjan Primera Divisiónin Sevillaan, joka etsi korvaajaa sydänongelmista kärsineelle Sergio Sánchezille. Sevillalla on mahdollisuus tehdä siirrosta pysyvä kauden päätyttyä.


title: Marius Stankevičius

text: Stankevičius debytoi Liettuan maajoukkueessa ottelussa Viroa vastaan 4. heinäkuuta 2001. Hän on pelannut vuosien 2004 ja 2008 EM- sekä vuosien 2002, 2006 ja 2010 MM-kilpailuiden karsinnoissa. Hän on kymmenen eniten maaotteluita pelanneen liettualaisen miesjalkapalloilijan joukossa.


title: Minsk-Arena

text: Minsk-Arena (valkoven. «Мінск-Арэна» — Шматпрофільны культурна-спартыўны комплекс „Мінск-Арэна“, ) on Valko-Venäjän pääkaupungissa Minskissä sijaitseva vuonna 2010 avattu monikäyttöinen neljän rakennuksen kokonaisuus, jonka ytimen muodostaa urheilu- ja kulttuurihalli. Keskuksen rakennustaiteellinen suunnittelu on arkkitehti Valeri Kutskon (, ) ja muiden suunnittelijoiden käsialaa. Hallin katsojakapasiteetti on noin 15 000 henkeä (käyttötarkoituksen mukaan hieman vaihdellen) ja kotikenttänään sitä käyttää KHL-liigassa pelaava jääkiekkojoukkue Dinamo Minsk.


title: Minsk-Arena

text: Minsk-Arenan kokonaisuuteen kuuluu myös monitoimihallin eteläpuolella sijaitsevat 2 000 katsojan velodromi, 3 000 katsojan luistelustadion ja 1 080 ajoneuvon pysäköintihalli.


title: Minsk-Arena

text: Monitoimihalli on päätapahtumapaikka Jääkiekon vuoden 2014 maailmanmestaruuskilpailuissa. Siellä on järjestetty esimerkiksi myös Lasten Eurovision laulukilpailu 2010 ja Lasten Eurovision laulukilpailu 2018, lukuisia konsertteja sekä muita tapahtumia.


title: Keminmaan vaakuna

text: Keminmaan vaakuna on Keminmaan kunnan tunnus. Vaakunan lohi on peräisin pitäjän vanhasta sinetistä, ja lukko viittaa paikkakunnan keskeiseen sijaintiin seudulla.


title: Keminmaan vaakuna

text: Vaakunan selitys on ”punaisessa kentässä hyppäävä lohi, jonka leuassa riippulukko; kaikki hopeaa, paitsi lukossa musta avaimenreikä.” Vaakunan on suunnitellut Ahti Hammar, ja silloisen Kemin maalaiskunnan kunnanvaltuusto hyväksyi sen 14. tammikuuta 1955. Sisäasiainministeriö vahvisti vaakunan käyttöön 4. heinäkuuta samana vuonna.


title: Kageran alue

text: Kageran alue on yksi Tansanian 30 hallinnollisesta alueesta (mkoa eli region). Se sijaitsee maan luoteisisosassa, Victoriajärven länsirannalla. Alue on saanut nimensä Kagera-joesta.


title: Kageran alue

text: Alueen pinta-ala on 28 388 neliökilometria. Vuonna 2005 siellä arvioitiin elävän noin 2,21 miljoonaa asukasta. Alueen pääkaupunki on Bukoba.


title: Kageran alue

text: Kageran alue sijaitsee rajaseudulla kaukana pääkaupungista. 1990- ja 2000-luvulla sinne tuli pakolaisia Ruandasta ja Burundista, ja pakolaisleirien asukkaat raivasivat paljon metsiä polttopuiksi.


title: WWE Online

text: WWE Online oli pelitalo Vertigo Gamesin ammattilaispaini videopeli-projekti, jonka THQ:n oli tarkoitus julkaista. Projekti peruttiin vuonna 2011. Projektin tarkoituksena oli tehdä ensimmäinen PC-versio WWE SmackDown! -pelisarjan pelistä.


title: Dan-Olof Riska

text: Dan-Olof Wilhelm Riska (s. 29. maaliskuuta 1944 Tukholma) oli Helsingin yliopiston ruotsinkielisen fysiikan opetuksen professori vuoteen 2007 saakka ja Fysiikan tutkimuslaitoksen johtaja vuoteen 2012 saakka. Riska toimii Suomen Tiedeseuran rahastonhoitajana vuodesta 2006 ja Kyproksen tutkimus- ja opetussäätiön ja Kyproksen Instituutin hallitusten puheenjohtajana vuodesta 2015.


title: Dan-Olof Riska

text: Hän oli Euroopan ydintutkimusjärjestö CERNin hallintoneuvoston varapuheenjohtaja ja CERNin Eläkesäätiön hallituksen puheenjohtajana kaudella 2010–2012.


title: Dan-Olof Riska

text: Aiemmin Riska on toiminut mm. Michiganin valtionyliopiston ja Stony Brook yliopiston apulaisprofessorina.


title: Makedonia olympialaisissa

text: Makedonia osallistui olympialaisiin itsenäisenä valtiona ensimmäisen kerran Atlantassa 1996 ja on ollut mukana kaikissa kesä- ja talviolympialaisissa sen jälkeen.


title: Makedonia olympialaisissa

text: Makedonian ainoa olympiamitalisti on Magomed Ibragimov, joka sai pronssia vapaapainin raskaassa keskisarjassa Sydneyssä 2000. Ensimmäinen pistesijalle, eli kahdeksan parhaan joukkoon, selviytynyt makedonialaisurheilija oli vapaapainin kääpiösarjassa viidenneksi Atlantassa 1996 sijoittunut Šaban Trstena, joka Jugoslavian edustajana oli saanut kultaa Los Angelesissa 1984 ja hopeaa Soulissa 1988. Myös Makedonian muut olympialaisten pistesijat ovat tulleet vapaapainissa: Nasir Gadžihanov oli seitsemäs keskisarjassa Sydneyssä 2000 ja Muzad Ramazanov samalla sijalla kevyessä sarjassa Pekingissä 2008.


title: Mikä yö

text: Mikä yö! ("Vilken natt!") on suomalainen farssielokuva vuodelta 1945. Se kertoo kummitusjahdista Maanalan kartanossa. Tarinan kulkua siivittävät useat lemmenkiemurat ja väärinkäsitykset. Elokuva on mustavalkoinen.


title: Mikä yö

text: Everstinna Tyra Barring haluaa perua ostamansa Maanalan kartanon kaupat, sillä hän uskoo siellä kummittelevan. Hän yrittää ottaa yhteyttä majuri Hugo Hectoriin, joka on omistajan edustaja. Hugolla on kuitenkin tilanne päällä: hän koettaa perua tapaamisen tanssijatar Sirkan kanssa, sillä hänen vaimonsa on matkalla kotiin mukanaan Hugon sisarenpojan, George Kraftin morsian Vappu von Törner. Tyra saa vahingossa päivälliskutsun ja Sirkka törmää majurin talon edustalla Tyran poikaan, Leo Barringiin. Vappu taasen yllättää Georgen ja Sirkan kahdenkeskisestä tilanteesta ja suuttuu. Georgen yritykset lepyttää Vappua valuvat hiekkaan. Kun majuri rouvineen palaa ravintolasta, hän tapaa kotoaan Tyran, Vapun ja Georgen. Päätetään matkata Maanalaan ottamaan selvää kummitusjuoruista. Leo on tahollaan kutsunut Sirkan Maanalaan ja kartanoon saapuu myös valokuvaaja Seppo tekemään sanomalehtijuttua kummituksista.


title: Mikä yö

text: Yöllä kauhua aiheuttaa eniten Sepon kameran salamavalo, jonka välähdyksiä pelästyvät Tyra, Vappu, majurin vaimo ja palvelusväki. Myös Sirkka säikähtää salamavaloa ja ryntää majurin ja Georgen huoneeseen. Georgen vastusteluista piittaamatta Sirkka tulee nukkumaan hänen sänkyynsä. Sekä Vappu että Leo yllättävät heidät. Tilanne laukeaa, mutta sängyn alla lymyilevä Seppo saa aikaan lisää hämminkiä. George hermostuu ja laukaisee aseensa. Pian kaikki kartanon yövieraat ovat samassa makuuhuoneessa ja yksissä tuumin päättävät valvoa koko yön! Tyra paukauttaa jättävänsä Maanalan seuraavana päivänä. Koittaa aamu. Hugo vastustaa Tyran lähtöaikeita. Yövieraat huvittuvat päivän lehdestä, jossa on kuvia kartanon kummituksista eli yövieraista itsestään. Lopussa esitetään yhteislauluna "Oi mikä yö".


title: Mikä yö

text: "Mikä yö!" kuvattiin kesällä ja syksyllä 1945. Ulkokuvia otettiin Helsingin Huopalahdessa Kalastajatorpan ympäristössä ja Stenbäckinkadulla. Sisäkuvauksia suoritettiin Helsingissä Ruusulankadun keilahallissa. Studiona oli Suomen Filmiteollisuuden studio 2 Haagassa.


title: Mikä yö

text: "Mikä yö!" sai aikalaiskriitikoilta melko suopean vastaanoton. "Helsingin Sanomat" piti Salmisen työtä vauhdikkaana ja lennokkaana, mutta oli toisaalta sitä mieltä, että moinen elokuva oli ajan ja tarmon tuhlausta Salmiselta. "Aamulehti" kirjoitti: "Kun kaikki tapahtuu reippaassa farssin tahdissa ja huumoria viljellään pitkin matkaa, edustaa "Mikä yö!" omassa lajissaan laatuunkäypää tuotetta."


title: Liepājan joukkomurhat

text:
Liepājan joukkomurhat olivat sarja etukäteen suunniteltuja joukkotuhonnan kaltaisia teloituksia (), jotka tapahtuivat Liepājassa 1941–1942, kun Saksa miehitti Latviaa toisessa maailmansodassa osana operaatio Barbarossaa. Latvian alueella sattuneista sotarikoksista Liepājan joukkomurhat on dokumentoitu Riian murhien ohella kaikkein parhaiten.
Surmien päätekijöinä oli useita yhdessä toimineita tahoja, joita käskyttivät natsit: Einsatzgruppen osastot, SD:n miehet, järjestyspoliisi (ORPO) ja Latvian avustavan poliisin joukot johtajanaan Viktor Arājs. Myös Wehrmachtin ja Saksan merivoimien sotilaita osallistui teloituksiin. Tavoitteena oli Latvian (ja Baltian) täydellinen puhdistaminen juutalaisväestöstä.


title: Liepājan joukkomurhat

text: Liepājan joukkomurhissa ei tuhottu ainoastaan kaupungin juutalaisyhteisö, vaan surmattujen joukossa oli kommunisteja, vähemmistökansallisuuksia (romanit), mielenvikaisia ja vastarintatoiminnasta kostotoimenpiteenä ammuttuja. Murhat kohdistuivat aikuisten miesten lisäksi naisiin, lapsiin ja vanhuksiin erottelematta.


title: Liepājan joukkomurhat

text: Joukkomurhissa kaupungin juutalaisyhteisö lähestulkoon lakkasi olemasta, sillä Liepājaan saarroksiin joutuneista 5 700 juutalaisesta asukkaasta ja pakolaisesta noin viisi tuhatta koki loppunsa ammuttuna, useimmat näistä vuonna 1941. Heinäkuussa 1942 enää 832 juutalaista oli elossa, kun Liepājan ghetto perustettiin.


title: Liepājan joukkomurhat

text: Toisin kuin muissa vastaavissa kansanmurhatapauksissa Latviassa, Liepājassa teloitukset tehtiin avoimesti näkyvällä paikalla silminnäkijätodistuksin. Surmatyöt tapahtuivat useissa eri paikoissa kaupungin sisällä ja sen ulkopuolella: keskuspuistossa Rainisissa, alueilla sataman, urheilukentän ja majakan läheisyydessä. Suurin yksittäinen joukkomurha, jossa kuoli 2 749 juutalaista, suoritettiin joulukuun 15. ja 17. päivien välisenä aikana vanhalla Latvian armeijan harjoitusalueella Šķēden dyyneillä.


title: Kiinan tasavallan lippu

text: Kiinan tasavallan lippu eli yleisesti tunnettu Taiwanin lippu oli käytössä ensi kerran Manner-Kiinassa 1917 Guomindang-puolueen nimissä ja myöhemmin vuonna 1928 siitä tehtiin Kiinan tasavallan virallinen lippu.


title: Kiinan tasavallan lippu

text: Pääpiirteiltään lippu on punainen, ja sen vasemmassa yläreunassa sijaitsevan tummansinisen suorakulmion sisään on sijoitettu kaksitoista sakarainen valkoinen aurinko. Kiinan tasavallassa lippua luonnehditaan ja kutsutaan tuttavallisesti "siniseksi taivaaksi, valkoiseksi auringoksi ja kokopunaiseksi maaksi".


title: Kiinan tasavallan lippu

text: Lipun ovat aikoinaan suunnitelleet Lu Hao-tung ja Sun Yat-sen.


title: Kiinan tasavallan lippu

text: Lipun valkoisen auringon kaksitoista sakaraa kuvaavat jokaista kuukautta sekä jokaista perinteistä Kiinan tuntia (vastaa kahta modernia tuntia). Lipun punainen väri kuvastaa vallankumouksellisesti niiden verta, jotka olivat kaatamassa Qing-dynastiaa ja luomassa Kiinan tasavaltaa. Lisäksi lipun väreillä on oma merkityksensä:


title: Network Investment

text: Network Investment Oy, myöhemmin Osuma, on vuodesta 1995 noin vuoteen 2005 toiminut yhteisasiakkuuspohjaista jäsenalekorttia lanseerannut, tosin ilmeisesti huijaukseksi osoittautunut markkinointiyhtiö, jonka idea oli jäsenten asiakaskorttialennuksiin perustuvan paljousalennuksen siirtäminen myös ostohintaan.


title: Network Investment

text: Mutta klubilaisten osakepääomat ja toimistokulumaksut tiettävästi hupenivat perustajajohtajien miljoonapalkkioihin. Perinteinen pyramidihuijaussyyte oli kierretty keräämällä maksuja erikseen toimintakuluista. Nimi vaihtui myöhemmin Osumaksi ja yritys "katosi" 2000-luvun puolivälissä.


title: Network Investment

text: Markkinatuomioistuin kielsi vuonna 1997 Network Investment Oy:tä markkinoimasta verkostomarkkinoinnista syntyviä tuottoja sellaisille, joilla ei vielä ollut Network Investment Oy:n osakkeita.


title: Network Investment

text: Vuonna 2000 perustettu verkkokauppapaikka toimi melkein kaksi vuotta, mutta lopetettiin kannattamattomana keväällä 2002. Verkkokauppapaikka perustui asiamiesverkostoon ja oli suunnattu Network Investment Oy osakkaille.


title: Inez Borg

text: Inez Maria Borg (31. elokuuta 1859 Pori – 1. toukokuuta 1900 Helsinki) oli suomalainen näyttelijä. Hänellä oli useita pääosia Suomalaisessa Teatterissa 1880-luvulla.


title: Inez Borg

text: Inez Borgin vanhemmat olivat kauppias Carl Johan Borg ja Johanna Charlotta Björkman. Hän aloitti näyttelemisen Suomalaisessa Teatterissa keväällä 1883. Aikalaiset kehuivat hänen lauluääntään ja ulkonaista olemustaan. Hänen näyttämötaiteellista tulkintaansa pidettiin älykkäänä, mutta sitä haittasi heikko suomenkielentaito. Borgin näyttämöura jäi verraten lyhyeksi, hän jätti teatterin avioiduttuaan hammaslääkäri Wilhelm Leopold Olanderin (1851–1896) kanssa 1889.


title: Inez Borg

text: Inez Borgin näyttämötehtäviä olivat muun muassa Anni (kappaleessa "Viimeinen ponnistus"), Ilmarisen emäntä ("Kullervo"), Regan ("Kuningas Lear"), Ofelia ("Hamlet"), Emilia ("Othello") ja nimiosa kappaleessa "Ainamo".


title: Bosnia ja Hertsegovina olympialaisissa

text: Bosnia ja Hertsegovina osallistui olympialaisiin itsenäisenä valtiona ensimmäisen kerran Barcelonassa 1992 ja on ollut mukana kaikissa kesä- ja talviolympialaisissa sen jälkeen. Maa ei ole saavuttanut yhtään olympiamitalia. Pistesijalle, eli kahdeksan parhaan joukkoon, ovat yltäneet ilmakivääriampujat Mirjana Jovović-Horvat, joka oli kahdeksas naisten kilpailussa Barcelonassa 1992, ja Nedžad Fazlija, kuudes miesten sarjassa Sydneyssä 2000.


title: Skellefteån rata

text: Skellefteån rata () on Ruotsin rataverkkoon kuuluva rataosa Bastuträskistä -radalta Skellefteån kautta Skelleftehamniin. Rataosan pituus on 66 kilometriä, se on sähköistetty ja yksiraiteinen, mutta sitä ei ole varustettu kulunvalvontalaittein eikä rataa ole kauko-ohjattu Bastuträskiä ja Skelleftehamns övren liikennepaikkoja lukuun ottamatta. Rataosalla on ainoastaan tavaraliikennettä.


title: Skellefteån rata

text: Rautatie Bastuträskistä Skellefteån kautta Kallholmenin uuteen satamaan vihittiin käyttöön kolme vuotta kestäneiden rakennustöiden jälkeen syyskuussa 1912, ja seuraavana vuonna rataa jatkettiin kilometrillä nykyiselle Skelleftehamns Nedren liikennepaikalle.


title: Skellefteån rata

text: Alkuvuosina radan liikenne oli vähäistä, eivätkä sen tulevaisuudennäkymät olleet hyviä. Vuonna 1924 kaivosyhtiö Boliden käynnisti kaivaukset noin 30 kilometrin päässä Skellefteån luoteispuolella, ja perusti rikastamon Skelleftehamnin Rönnskäriin. Ensimmäisinä vuosina kaivoksesta louhittu raakamalmi kuljetettiin kuorma-autoilla Skellefteån radan varteen, jossa se siirtokuormattiin junaan vietäväksi Ronnskäriin.


title: Skellefteån rata

text: Statens Järnvägar ja kaivosyhtiö kuitenkin päättivät pian, että kaivostoiminnan laajuus vaati 24 kilometrin mittaisen sivuradan rakentamista Skellefteån radalla sijaitsevasta Slindistä Bolidenin kaivokselle. Sivuradan rahoitti suurelta osin SJ joka myös hoiti liikennöinnin, mutta sivuradan omisti kaivosyhtiö. Rata valmistui vuonna 1929 yhtä aikaa Skelleftehamnista Rönnskäriin johtavan uuden kahden kilometrin pituisen radan kanssa.


title: Skellefteån rata

text: Kaivoksen avaaminen kasvatti koko radan liikennemääriä sekä henkilö- että tavaraliikenteessä, ja vuonna 1943 aloitettiin henkilöliikenne Bolidenin sivuradalla.


title: Skellefteån rata

text: Malminkuljetukset Bolidenin ja Rönnskärin välillä jatkuivat aina vuoteen 1991 saakka, jonka jälkeen vähentynyt malmiliikenne hoidettiin kuorma-autoliikenteenä. Rataosuus Boliden–Slind purettiin pian tämän jälkeen.


title: Skellefteån rata

text: Radalla liikennöitiin vilkkaimpina aikoina paikallisjunilla sekä Bastuträskin ja Skellefteån keskustan, että Skellefteån ja Rönnskärsverketin välillä. Parhaimmillaan Skellefteån ja Rönnskärin välisellä 19 kilometrin pituisella rataosuudella oli henkilöliikenteen käytössä kolme väliasemaa sekä 18 seisaketta. Kiskobussit tulivat liikenteeseen 1930- ja 1940-luvuilla. Vuonna 1945 otettiin myös käyttöön suora makuuvaunuyhteys Tukholmasta Skelleftehamns Övreen. Paikallisliikenne alkoi kuitenkin vähetä 1950-luvulla. Lopullisesti rataosan henkilöliikenne lakkautettiin kokonaan vuonna 1990.


title: Stardust (kappale)

text: ”Stardust” tai ”Star Dust” (suomeksi ”Tähtisumua”) on Hoagy Carmichaelin säveltämä amerikkalainen musiikkikappale. Carmichael sävelsi kappaleen vuonna 1927 instrumentaaliksi ja lisäsi siihen sanat vuotta myöhemmin. Suosioon se kuitenkin nousi vasta Mitchell Parishin vuonna 1929 kirjoittamalla uudella sanoituksella. ”Stardustista” on nauhoitettu yli 1 500 versiota, mikä tekee siitä yhden kaikkien aikojen levytetyimmistä musiikkikappaleista.


title: Stardust (kappale)

text: Carmichaelin mukaan innoitus kappaleen melodiaan tuli eräästä yliopistoaikojen menetetystä romanssista. Hän oli istuskelemassa vanhan yliopistonsa kampusalueella muistellen opiskeluaikojaan, ja alkoi vihellellä melodiaa katsellen tähtitaivasta. Carmichael esitti alun perin sävellystä ragtime-instrumentaalisovituksena, ja hänen vanha opiskelutoverinsa Stuart Gorrell keksi sille nimen ”Star Dust”.


title: Stardust (kappale)

text: Ensimmäinen nauhoitus kappaleesta tehtiin lokakuussa 1927. Carmichael värväsi indianapolisilaisen orkesterinjohtaja Emil Seidelin yhtyeineen ja ajoi myöhään yöllä Gennett-yhtiön studioon Richmondiin nauhoittamaan kappaletta. Ensimmäinen otos saatiin nauhalle kello 5 aamulla. Carmichael kutsui nauhoituksissa kappaletta ”mestariteoksekseen”, ja siitä tulikin hänen uransa menestynein sävellys.


title: Stardust (kappale)

text: Seuraavana keväänä Carmichael äänitti lauletun version kappaleesta Gennett-yhtiölle itse kirjoittamillaan sanoilla varustettuna. Materiaalia oli valmiina vain noin kahdeksi minuutiksi, mutta julkaistavien kappaleiden tavoitepituus oli vähintään 2:45, joten Carmichael kirjoitti paikan päällä kappaleeseen yhden lisäsäkeistön. Nauhoitusta ei kuitenkaan otettu levitykseen; yhtiön studiovalvojan kommentti oli ”Hylätty. Löytyy jo Gennettiltä. Myy huonosti.”


title: Stardust (kappale)

text: Carmichael kääntyi Irving Millsin levy-yhtiön Mills Musicin puoleen, ja lopulta Mitchell Parish kirjoitti kappaleeseen sittemmin tunnetuiksi tulleet sanat. Kappaleen nimi muutettiin tämän julkaisun yhteydessä muotoon ”Star Dust” alkuperäisestä ”Stardust”-nimestä. Carmichaelin sanotaan aina käyttäneen kirjoitusasua ”Stardust”, kun taas levy-yhtiöt kirjoittivat useimmiten kappaleen nimen erikseen. Hakuteoksista kappale löytyy joskus myös muodossa ”Star-dust”.


title: Stardust (kappale)

text: Isham Jonesin hitaasta balladiversiosta tuli suuri hitti vuonna 1930, ja se nousi Billboardin singlelistan kärkeen. Kappaleesta on lukuisia hittiversioita, muun muassa Bing Crosbyn (1931), Benny Goodmanin (1936) ja Artie Shaw'n (1940) esittämänä. Louis Armstrongin balladiversio vuodelta 1931 on yksi tärkeimmistä kappaleen varhaisista jazzsovituksista.


title: Stardust (kappale)

text: Yhden historiallisen version esitti Duke Ellingtonin saksofonisti Ben Webster marraskuussa 1940 konsertissa Pohjois-Dakotassa. Kesken konsertin eräs kuuntelija ehdotti ”Stardustia”. Ellingtonilla ei ollut sovitusta valmiina, mutta Webster kuitenkin soitti neljän minuutin improvisaation kappaleesta. Esitys julkaistiin vasta 1970-luvulla, mutta siitä tuli Websterin henkilökohtainen suosikkinauhoite.


title: Stardust (kappale)

text: Suomessa kappaleen ovat levyttäneet mm. Inga Sulin Pertti Reposen suomentamin sanoin vuonna 1976 sekä Ossi Runne trumpetilla vuonna 1957 ja Veikko Ahvenainen harmonikalla vuonna 1998.


title: Stardust (kappale)

text: Carmichaelin ensimmäinen äänite myi huonosti, ja Gennettin standardipalkkio (yksi sentti myytyä äänitettä kohti) kustansi säveltäjälle hädin tuskin edestakaisen matkan kotoaan Richmondiin. Kaupalliseen suosioon kappaleen nosti Isham Jonesin vuoden 1930 nauhoitus. Mills Music Trustin mukaan kappale tuotti vuosien 1958 ja 1963 välisenä aikana noin 50 000 dollaria rojalteja vuosittain. Sävellys nosti aiemmin tuntemattoman Carmichaelin yhdeksi Tin Pan Alleyn suurista nimistä.


title: Stardust (kappale)

text: Kappaleesta on nauhoitettu yli 1 500 versiota, mikä tekee siitä yhden kaikkien aikojen levytetyimmistä musiikkikappaleista. Singlelistoille se on yltänyt ainakin 15 eri artistin esittämänä. "Billboard"-aikakauslehti julkaisi vuonna 1955 yhdysvaltalaisille tiskijukille kyselyn suosituimmasta populaarimusiikin nauhoitteesta. ”Stardustista” oli listan top 25:ssä neljä eri versiota ja ykkössijalle ylsi Artie Shaw’n nauhoite vuodelta 1941.


title: Stardust (kappale)

text: Kappaleen rakenne on 32 tahdin A-B-A-C. Sävellys on kokonaan C-duurissa ja A-osan harmonia muistuttaa vuoden 1918 jazzstandardin ”After You’ve Gone” sointukulkua. Melodia pohjautuu vahvasti sointunuotteihin ja sen onkin sanottu muistuttavan enemmän jazzimprovisaatiota kuin huolellisesti rakennettuja melodiakulkuja, joita aikakauden Tin Pan Alley -säveltäjät kuten George Gershwin, Richard Rodgers ja Irving Berlin julkaisivat.


title: Maatalousministeriön asutusasiainosasto

text: Maatalousministeriön asutusasiainosasto (lyhenne ASO) oli vuosina 1938–1959 asutustoimintaa Suomessa johtanut virasto. Sen edeltäjänä ja seuraajana oli Asutushallitus. ASO muistetaan erityisesti siitä, että se hoiti maanhankintaa ja rahoitusta talvi-, jatko- ja Lapin sodassa kodittomaksi jääneen väestön asuttamiseen.


title: Maatalousministeriön asutusasiainosasto

text: Eduskunta hyväksyi vuonna 1918 lain vuokra-alueiden lunastamisesta, jonka perusteella torpparit ja mäkitupalaiset saattoivat lunastaa vuokra-alueensa omikseen. Tämä laki ei kuitenkaan ratkaissut maaseudun runsaslukuisen tilattoman väestön ongelmaa. Varsinainen asutustoiminta alkoi vuonna 1922, jolloin annettiin laki valtion metsämaiden asuttamisesta ja asutuslaki (ns. lex Kallio). Edellinen mahdollisti uudistilojen muodostamisen valtion ja jälkimmäinen yksityisten maista tietyin ehdoin. Maatalousministeriön asutusasiainosasto perustettiin vuonna 1936 hyväksytyn ja vuoden 1938 alussa voimaan tulleen uuden asutuslain nojalla. Kuitenkaan vuoden 1938 asutuslakia ei ehditty soveltaa käytäntöön juuri lainkaan sodan syttymisen vuoksi.


title: Maatalousministeriön asutusasiainosasto

text: Talvisodassa 1939–1940 menetettiin alueluovutusten ja tuhoutumisen kautta noin 100 000 rakennusta. Kodittomaksi jäi 400 000 henkeä. Aluksi Maatalousministeriön asutusasiainosaston tehtävänä oli sijoittaa ja asuttaa menetettyjen alueiden väestö, siirtoväki. Eduskunnan kesäkuussa 1940 hyväksymän pika-asutuslain perusteella osastolla oli valta määrittää yksityisiä maita pakkolunastettavaksi ja jaettavaksi siirtoväelle. Noin puoli miljoonaa henkilöä käsittäneen siirtoväen arvioitiin tarvitsevan noin 330 000 hehtaaria valmista peltoa pääasiassa Etelä-Suomesta. Työ keskeytyi jatkosodan alkaessa kesäkuussa 1941, johon mennessä kyseisestä määrästä oli ehditty jakaa vajaa neljännes.


title: Maatalousministeriön asutusasiainosasto

text: Jatkosodan hyökkäysvaiheen aikana menetetyt alueet vallattiin takaisin ja noin puolet evakkotaipaleelle lähteneestä väestöstä palasi takaisin kotitiloilleen. Jälleenrakennustoiminta keskitettiin näiden paluumuuttajien asuttamiseen ja muu Suomi julistettiin rakennuskieltoon: rakentaminen oli sallittua ainoastaan poikkeusluvalla.


title: Maatalousministeriön asutusasiainosasto

text: Vuonna 1944 varatuomari Veikko Vennamo nimitettiin Ason jälleenrakennustoimiston päälliköksi. Vennamo ei tuolloin enää uskonut sodan voittoon ja valmisteli kaikessa hiljaisuudessa myös suunnitelman uuden siirtoväen asuttamisesta.


title: Maatalousministeriön asutusasiainosasto

text: Jatkosodan ja myöhemmin Lapin sodan päätyttyä Maatalousministeriön asutusasiainosasto järjesti vuoden 1945 maanhankintalain perusteella kaikkiaan yli 400 000 evakolle, rintamamiehelle ja kaatuneiden omaisille uudet maatilat tai rakennustontit. Osaston johtaja Vennamo näki välttämättömäksi myös pakkolunastaa yksityisiä maita uusille tiloille, mitä MTK ja eduskunnan oikeisto vastustivat.


title: Maatalousministeriön asutusasiainosasto

text: Siirtoväen ja rintamamiesten asuttamisen lisäksi kyseessä oli suuri maatalouden rakennemuutos: ennen sotia maaseudulla oli ollut noin 200 000–250 000 mäkitupalaista, maatalouden kausityöläistä. Tämä väestönosa sai nyt maata muuttuen pienviljelijöiksi. Samalla tavalla integroitiin sodasta veteraanina tai pakolaisena palaava työväestö muuhun yhteiskuntaan. Käytännössä Aso organisoi maaomistuksen uusjaon, joka oli ja on yhä Suomen historian suurin maareformi.


title: Maatalousministeriön asutusasiainosasto

text: Aso lakkautettiin vuonna 1959.


title: Stardust

text: Stardust voi tarkoittaa ainakin seuraavia:


title: Keinonen

text: Keinonen on suomalainen sukunimi, joka on muun muassa seuraavilla henkilöillä:


title: Sweetheart of the Rodeo

text: Sweetheart of the Rodeo on The Byrdsin elokuussa 1968 julkaistu kuudes studioalbumi. Sitä pidetään hyvin merkittävänä, sillä levyn katsotaan nostaneen pinnalle country rock -genren ja tuottaneen synnyn muun muassa The Flying Burrito Brothersin ja Eaglesin kaltaisille yhtyeille.Nyman 1990, s.310. Albumi pääsi myös vuonna 2006 julkaistuun kirjaan "1001 Albums You Must Hear Before You Die". () Levyn kappaleista valtaosa on covereita vanhoista country-lauluista.


title: Sweetheart of the Rodeo

text: Albumi jäi Gram Parsonsin ainoaksi Byrdsin riveissä tämän kieltäydyttyä esiintymästä Etelä-Afrikassa poliittisista syistä.Nyman 1990, s.310. Myös basisti Chris Hillman erosi yhtyeestä ja liittyi Parsonsin perustamaan The Flying Burrito Brothersiin.


title: Sweetheart of the Rodeo

text: Vaikka "Sweetheart of the Rodeo" on saavuttanut myöhemmin suurta arvostusta, ilmestyessään sen kaupallinen menestys oli heikkoa. Albumi oli Yhdysvaltain Billboard-listalla korkeimmillaan sijalla 77 ja Britanniassa levy ei noussut Top 40 -listalle.


title: Sweetheart of the Rodeo

text:
A-puoli
B-puoli


title: Lotfi Benzarti

text: Lotfi Benzarti (, s. Monastir) on tunisialainen jalkapallovalmentaja. Tammikuusta 2012 lähtien hän on toiminut Emirates Clubin päävalmentajana.


title: Lotfi Benzarti

text: Hänen veljensä Faouzi on jalkapallovalmentaja.


title: Lotfi Benzarti

text: Benzarti aloitteli valmentajana 1980-luvulla ja tuli kesken kauden 1984–1985 US Monastirin valmentajaksi. Hän onnistui säilyttämään joukkueen pääsarjassa sijoittuen neljä pistettä putoamisrajan yläpuolelle. Benzarti sai jatkaa seuraavankin kauden päävalmentajana, mutta joukkueen menestyksen jäätyä heikoksi hän sai potkut kesken kautta 1986–1987. Sittemmin Benzarti otti Olympique de Béjan valmennusvastuun ja onnistui säilyttämään joukkueen pääsarjassa. Hän sai jatkaa valmentamista myös kaudella 1987–1988, mutta ei kyennyt nostattamaan joukkueen pääsarjasijoitusta edelliskautta korkeammalle.


title: Lotfi Benzarti

text: Ensimmäisen mestaruutensa Benzarti saavutti ES Sahelin päävalmentajana kaudella 1999–2000, joukkueen voitettua CAF Cupin. Seuraavalla kaudella hänet korvasi kauden alussa algerialainen Mahieddine Khalef. Sittemmin Benzarti palasi vielä valmentamaan US Monastiria kolmekautta, jonka aikana parhaaksi sijoitukseksi jäi kuudestila kaudella 2002–2003.


title: Lotfi Benzarti

text: Kaudella 2008–2009 Benzarti siirtyi Saudi-Arabian valioliigassa pelanneen Najran päävalmentajaksi. Joukkue sijoittui kauden päätteeksi sijalle yhdeksän.


title: Lotfi Benzarti

text: Kaudeksi 2009–2010 siirtyi valmentamaan arabiemiirikuntalaista Baniyasia, joka onnistui nousemaan kyseiselle kaudelle pääsarjaan. Benzartin johdolla Baniyas sijoittui Arabiemiirikunnan pääsarjassa neljänneksi.


title: Lotfi Benzarti

text: Toukokuussa 2011 hän siirtyi kesken kauden saudiarabialaisen Al-Wehdan päävalmentajaksi. Hän ei kuitenkaan onnistunut pelastamaan joukkuetta putoamiselta Saudi-Arabian 1. divisionaan. Benzarti jätti tehtävänsä elokuussa 2011. Kuukautta myöhemmin hän siirtyi qatarilaisen Al Kharitiyathin päävalmentajaksi, mutta ei onnistunut saamaan joukkueeleen yhtään voittoa Qatarin pääsarjassa ja hänet erotettiin tehtävästään.


title: Lotfi Benzarti

text: Tammikuussa 2012 Benzarti siirtyi Emirates Clubin päävalmentajaksi.


title: Pekka Seppänen

text: Pekka Seppänen (s. 15. syyskuuta 1960 Helsinki) on suomalainen toimittaja, kirjoittaja, johtaja sekä johtamis- ja viestintävalmentaja, joka on työskennellyt muun muassa "Talouselämän" päätoimittajana.


title: Pekka Seppänen

text: Seppänen työskenteli vuosina 1982–2010 tutkijana, tiedottajana, tiedotuspäällikkönä, toimittajana,"Talouselämä"-lehden päätoimittajana 2000–2010 sekä Talentum Oyj:n johtoryhmän jäsenenä ja lehtiliiketoiminnasta vastaavana johtajana, minkä jälkeen hän on toiminut vapaana yrittäjänä. Talouselämän päätoimittajan tehtävässä hän seurasi Pertti Montoa.


title: Pekka Seppänen

text: Seppänen on koulutukseltaan valtiotieteiden kandidaatti. Hän on myös harrastelijamuusikko ja sarjakuvakäsikirjoittaja. Seppänen oli vuosina 1980–1982 Vaaralliset lelut -yhtyeen basisti ja kosketinsoittaja ja on soittanut myöhemmin Åttopojat-yhtyeessä. Käsikirjoittajana hän tehnyt vuodesta 1978 lähtien sarjakuvia "Me Muut, Radio Otto" ja "Teuvo Lyly" sekä pilapiirrosta "Pomo & Väisänen" (piirtäjinä Pertti “Häm” Hämäläinen ja Jari Pantzar). Lisäksi hän on tehnyt käsikirjoituksia muun muassa Mauri Kunnakselle, Matti Remekselle ja Juba Tuomolalle.


title: Pekka Seppänen

text: Vuodesta 2013 lähtien Seppänen on työskennellyt sivutoimisesti Gummerus Kustannus Oy:n hallituksen puheenjohtajana. Sitä ennen hän toimi klassisen musiikin levy-yhtiön Ondine Oy:n hallituksen puheenjohtajana.


title: Pekka Seppänen

text: Seppänen kirjoittaa "Helsingin Sanomiin" johtamista ja työelämää käsitteleviä kolumneja. "Ilta-Sanomissa" hänen kolumniensa aiheita ovat talous, yhteiskunta, kulttuuri ja urheilu.


title: Pekka Seppänen

text: Keväällä 2011 Seppänen osallistui kilpailijana Yle TV1:n "Maestro – tikusta asiaa" -sarjaan, jossa julkisuuden henkilöt opettelivat johtamaan orkesteria.


title: Pekka Seppänen

text: Vuonna 2005 Seppänen sai Aikakauslehtien Päätoimittajat ry:n Julius-palkinnon, 2006 Bonnierin Suuren journalistipalkinnon vuoden journalistina ja 2009 ensimmäisen Mikko Pohtolan lehdistöpalkinnon, joka myönnetään mielipidevaikuttajalle, joka on on käyttänyt suomen kieltä esimerkillisesti tai edistänyt merkittävästi tätä päämäärää.


title: Pekka Seppänen

text: Vuonna 2006 mediavaikuttajat äänestivät hänet Suomen parhaaksi päätoimittajaksi ja sisältöjohtajaksi.


title: Pekka Seppänen

text: Pekka Seppäsen isä oli sosiologi Paavo Seppänen. Hänen veljensä on kirjailija, lääkäri ja tv-juontaja Juhani Seppänen.


title: Castlemanin tauti

text: Castlemanin tauti on imukudoksen liikakasvua aiheuttava häiriö. Se voi esiintyä paikallisena tai yleistyneenä. Benjamin Castleman kuvasi sairauden ensimmäisenä vuonna 1956. Paikallinen tautimuoto on yleensä parannettavissa leikkauksella. Yleistynyt tautimuoto on paikallista vakavampi; se käyttäytyy hyvin lymfoomamaisesti ja voi heikentää immuunijärjestelmää vakavastikin. Potilaat esimerkiksi kärsivät usein vakavista infektioista ja laihtuvat. Heidän sairastumisvaaransa lymfoomaan on kasvanut.


title: Castlemanin tauti

text: Castlemanin tauti on harvinainen, mutta sen insidenssiä ei tarkalleen tiedetä. Vuonna 1978 ensi kertaa kuvattu yleistynyt tautimuoto on paikallista harvinaisempi.


title: Impiö (sukunimi)

text: Impiö on suomalainen sukunimi. Eläviä Impiö-nimisiä henkilöitä oli Suomessa 2. toukokuuta 2016 Väestörekisterikeskuksen tietojen mukaan 367.


title: Paatero

text: Paatero on suomalainen sukunimi, joka on muun muassa seuraavilla henkilöillä:


Ich hab Ehrfurcht vor schneeweißen Haaren on saksalaisen laulajan Heinon studio-albumi vuodelta 1977.


title: Lights Out (radiokuunnelmasarja)

text: Lights Out oli yhdysvaltalainen Wyllis Cooperin luoma kauhukuunnelmasarja. Sarjan ensimmäinen jakso lähetettiin chicagolaiselta WENR-radioasemalta 1. tammikuuta 1934. Seuraavan vuoden huhtikuussa se siirtyi NBC:n valtakunnalliseen verkkoon, jolla se jatkoi elokuuhun 1939 saakka. CBS esitti sarjaa lokakuusta 1942 syyskuuhun 1943. Vuosina 1945 ja 1946 sarjaa esitti taas NBC. Sarjan viimeiset jaksot heinä-elokuussa 1947 esitti ABC. Sarjasta tehtiin myös televisioversiota 1940- ja 1950-lukujen vaihteessa.


title: Lights Out (radiokuunnelmasarja)

text: Cooper vastasi sarjan tuotannosta, käsikirjoituksista ja ohjauksesta toukokuuhun 1936 saakka, jolloin tehtävä siirtyi Arch Obolerille. Oboler vastasi sarjasta seuraavan kahden vuoden ajan, kunnes hän kesällä 1938 päätti siirtyä vakavamman radiokuunnelman pariin. Hänen poissa ollessaan tuotannosta vastasi muu NBC:n henkilökunta. Oboler palasi sarjaan 1942 ja vastasi siitä vuoteen 1945. Viimeisen kahden vuoden ajan useimmat jaksot olivat uudelleendramatisointeja Cooperin kirjoittamista alkuvuosien käsikirjoituksista. Oboler palasi "Lights Outin" pariin vielä 1970-luvun alussa, jolloin hän isännöi syndikoitua "The Devil and Mr. O" -radiosarjaa, jossa esitettiin "Lights Outin" jaksojen tallenteita.


title: Lights Out (radiokuunnelmasarja)

text: Sarjan näyttelijöinä esiintyivät muun muassa Harold Peary, Mercedes McCambridge, Willard Waterman, Will Geer ja Raymond Edward Johnson. Elokuvatähdistä sarjassa vieraili muun muassa Boris Karloff, joka esiintyi neljässä jaksossa keväällä 1938.


title: Robert Waseige

text: Robert Waseige (s. 26. elokuuta 1939) on belgialainen jalkapallovalmentaja ja entinen puolustaja. Hän valmensi pitkällä yli 30 vuotta kestäneellä urallaan muun muassa Belgian maajoukkueatta ja Standard de Liègeä.


title: Robert Waseige

text: Waseige aloitti pelaajauransa RFC de Liègessä vuonna 1959. Hän edusti seuraa neljä vuotta ja pelasi 100 ottelua joukkueen takalinjoilla. Hän siirtyi Racing White Bruxelles'een 1963. Waseige pelasi seurassa seitsemän kautta ja oli kaudella 1968/69 sekä 1969/70 mukana Belgian cupin loppuottelussa. Hän jätti seuran 1970 ja siirtyi KFC Winterschlagiin, jossa lopetti pelaajaurnasa vuonna 1973.KFC Winterschlagissa Waseige aloitti myös pitkän valmennusuransa 1971 pelaajavalmentajana. Hän siirtyi kokoaikaiseksi päävalmentajaksi 1973 ja johdatti seuran lopulta aina Belgian liigaan saakka kakkosdivisioonan mestarina 1975/76. Tämän jälkeen hän siirtyi Standard de Liègen peräsimeen ja palasi 1979 takaisin Winterschlagiin. Kahden kauden jälkeen hän siirtyi KSC Lokereniin, jossa valmensi pari vuotta.


title: Robert Waseige

text: Vuonna 1983 Waseige palasi kasvattajaseuraansa RFC de Liègeen, joka taisteli tuolloin olemassaolossaan. Nuorten pelaajien ja uskollisten kannattajien avulla Waseige onnistui johdattamaan seuran Belgian Cupin finaaliin 1986/87 ja voittajaksi 1989/90. Waseigen johdolla RFC pelasi myös eurokentillä mm. Juventusta ja SL Benficaa vastaan. Seura ajautui 1990-luvun alkupuolella vakaviin talousvaikeuksiin ja 1992 Waseige jätti seuran. Kaksi vuotta myöhemmin seura teki konkurssin.


title: Robert Waseige

text: RFC-pestinsä jälkeen hän valmensi kaksi vuotta Sporting Charleroita, jonka johdatti Belgian cupin loppuotteluun 1993. Seuraavana vuonna hän siirtyi Standard de Liègen peräsimeen ja luotsasi seuran debyyttikaudellaan Belgian mestaruushopealle. Hän siirtyi seurasta 1996 Sporting Lissabonii, mutta sai pian potkut tehtävistään.


title: Robert Waseige

text: Waseige palasi 1997 Royal Charleroihin. Vuonna 1999 hän nousi Belgian maajoukkueen päävalmentajaksi ja luotsasi "Punaiset paholaiset" EM-kisohin 2000. Tie katkesi kuitenkin jo lohkovaiheeseen heidän hävittyään Turkille viimeisessä ottelussa 2–0. Waseige sai kuitenkin jatkaa ja luotsasi Belgian myös MM-kisoihin 2002. Tällä kertaa Belgia selvisi jatkoon lohkostaan, mutta putosi toisella kierroksella Brasilialle. Kisojen jälkeen paljon kritiikkiä pelaajavalinnoistaan ja taktiikoistaan saanut Waseige jätti tehtävänsä.


title: Robert Waseige

text: Maajoukkuepestinsä jälkeen Waseige siirtyi toistamiseen Standard Liègen peräsimeen, mutta sai potkut surkeasti alkaneen kauden jälkeen. Toukokuussa 2004 hän palasi valmennustehtäviin siirryttyään Algerian maajoukkueen valmentajaksi. Pesti jäi kuitenkin lyhyesti Waseigen saatua potkut syyskuussa 2004 Gabonille kärsityn 3–0 tappion jälkeen.


title: Robert Waseige

text: Maaliskuussa 2005 Waseige jatkoi uraansa FC Brysselin päävalmentajana. Hän onnistui pelastamaan seuran putoamiselta, mutta jätti tehtävänsä kauden jälkeen.


title: Maintpartner

text: Maintpartner on suomalainen teollisuuden kunnossapito- ja käyttöpalveluja toimittava yritys. Yritys aloitti toimintansa marraskuussa 2006, mihin asti se oli ollut osa Fortum Servicesiä. Asiakkaita ovat mm. energiayhtiöt, kemian-, metalli-, elintarvike- ja metsäteollisuus. Yhtiön päämarkkina-alueet ovat Suomi, Ruotsi, Puola ja Viro. Maintpartner yksi Suomen kolmesta yli tuhat henkeä työllistävästä kunnossapitäjästä. Pohjois-Euroopan alueella yrityksellä on 1600 työntekijää. Yhtiön pääomistaja on Capman.


title: Samppa Luoma

text: Johan Sanfred (Samppa) Luoma (3. kesäkuuta 1877 Kaustinen – 24. joulukuuta 1940 Oulu) oli suomalainen kansakoulunopettaja ja runoilija.


title: Samppa Luoma

text: Samppa Luoma toimi opettajana Salmijärvellä Petsamossa 1920- ja 1930-luvuilla. Hän sävelsi vuonna 1931 Uuno Kailaan sanoittaman "Petsamon laulun".


title: Tampereen murre

text: Tampereen murre on Tampereella puhuttu hämäläismurteiden sydänhämäläisiin murteisiin kuuluva suomen kielen murre. Peruspiirteiltään murre ei juuri poikkea muista hämäläismurteista, mutta siinä on muutamia sen niistä erottavia piirteitä.


title: Tampereen murre

text: Tampereen murre eroaa monella tavoin yleissuomalaisesta ääntämyksestä. Murteen tunnusmerkkejä ovat muun muassa yleiskielestä poikkeavat r, l ja muutamat diftongit. Kaksois-l lyhentyy muutamissa sanoissa kuten "kylä" (kyllä), "täälä" (täällä) ja "siälä" (siellä). Tampereen murteessa esiintyy usein persoonapronominien pikapuhemuodot "mää" ja "sää", joita pidetään erityisen tamperelaisina, mutta ne eivät ole alun perin kuuluneet Tampereen seudun murteeseen. "Kuka"-, "ketkä"-merkityksiset pronominit lausutaan kuka ja "kekä / kekkä".


title: Tampereen murre

text:
Hilda Lammin (1873–1954) haastattelusta (vanhaa murretta):
"Se on nyp Pyynikin tori ja sillon sanottiin Plassiks että kun... siäl_oli semmonen kaakinpuu" "kun sanottiin, jossa annettiin selkään. Hevosmarkkinat Plassilla 1890-luvulla. No oli joku" "nainen sitte — oliko se varraastanus sittej jottain, en minä siittä ollus selvillä, tait tehnym" "mutta —sinnem meni ihmisiä nin kovin kattoon ja... Minä sanon kotona että: ”Minäkin menen” —" "mutta äiteni kiälsi sano että: ”Älä me! Älä mek kattoon sinne” että ”sää ruppeet huanostiv" "voimaan!” Mutta minä menin vaan ja... Minä näin sittek kun se oli sinne ylhäällep puuhun" "köytetty ja sitä hakattiin niin suurilla raipoilla — ja se huusi nin mahrottomasti!"


title: Tampereen murre

text:
Uutta murretta:
"Joo kylä sillon ei ollu, ei ollum meinaam pulaa tosta kunka aika kuluu ei tarvinnuj jääräk kotiot" "telkkaria katteleen kun ei ollu, [joo] eikä palio ratioitakaa. Meilläkin ensimmäiner ratio" "vissiin oli kuv vanhemmat pojat meni töihin, soraj jäläkee, neljäkymmentäluvun alussa. Ja samatem" "polkupyärä tuli varmaan ensimmäinen, velipoika vanhempi osti kans tyäpalakoillaan, että määkis" "sitten opettelin ajaam miästempyärää siältä välistä, tankon alapualelta."


title: Rakkaudesta (Plutarkhos)

text: Rakkaudesta (, ) on Plutarkhoksen "Moralia"-kokoelmaan (kirja IX, 50) kuuluva kirjoitus, joka käsittelee rakkautta, erityisesti avioliittoa sekä hetero- ja homoseksuaalisen suhteen paremmuutta toisiinsa nähden.


title: Rakkaudesta (Plutarkhos)

text:
"Rakkaudesta"
Teoksen katsotaan kuuluvan Plutarkhoksen myöhäistuotantoon ja olevan kirjoitettu ennen vuotta 120. Kirjoitus on mahdollisesti kommentaari Platonin rakkautta käsitteleviin teorioihin. Erään näkemyksen mukaan Plutarkhos on halunnut kirjoituksellaan häivyttää sen antiikin aikana usein vallinneen kuvan, että filosofia ja homoseksuaalisuus liittyvät toisiinsa. Näin Plutarkhos olisi pyrkinyt sanoutumaan irti Platonin näkemyksistä. Teksti on säilynyt kahdessa keskiaikaisessa käsikirjoituksessa, joista kummassakin on suuri aukko tärkeässä kohdassa teoksen loppupuolella; lisäksi niissä on useita muita aukkokohtia. Teos sisältää paljon lainauksia ja viittauksia antiikin aikaisiin kirjailijoihin.


title: Rakkaudesta (Plutarkhos)

text: Plutarkhoksen kirjoitus on muodoltaan dialogi, joka koostuu 26 luvusta. Varsinainen dialogi on sijoitettu kehyskertomukseen, jossa keskustelevat Flavianos sekä Plutarkhoksen poika Autobulos. Autobulos kertoo Flavianokselle tapahtumista, jotka sattuivat, kun hänen isänsä ja äitinsä olivat menneet naimisiin. Teoksen keskeinen henkilö on nuori efebi nimeltään Bakkhon. Häneen ovat ihastuneet sekä poikarakastaja Peisias että rikas nuori (mutta Bakkhonia vanhempi) leski Ismenodora.


title: Rakkaudesta (Plutarkhos)

text: Dialogissa Bakkhonin ystävät ja muut paikallaolijat, joihin kuuluvat Peisias, Anthemion, Protogenes, Dafnaios, Soklaros, Pemptides, Zeuksippos sekä Plutarkhos itse, keskustelevat siitä, tulisiko nuorukaisen valita avioliitto häntä vanhemman naisen kanssa vai miesten välinen rakkaus. Plutarkhos haluaa itse puolustaa dialogillaan avioliittoa. Dialogissa avioliittoa kannattavat hänen lisäkseen Anthemion ja Dafnaios. Peisias kannattaa homoseksuaalisuutta ja haluaisi ilmeisesti pitää Bakkhonin itsellään; hänen puoltaan pitää Protogenes. Plutarkhoksen seuruetta pyydetään välitystuomariksi keskustelussa.


title: Rakkaudesta (Plutarkhos)

text: Dialogin alkupuolella keskustellaan rakkauden luonteesta ja kahdenlaisesta rakkaudesta: Eroksesta sekä sen suhteesta Afroditeehen. Dafnaioksen mukaan poikiin ja naisiin kohdistuvassa rakkaudessa on kyse samasta tunteesta, mutta poikarakkaus on nuorempi tulokas, joka on livahtanut gymnasioneihin vasta sen jälkeen, kun nuoret alkoivat niissä riisuutua alastomiksi. Tämän Plutarkhos katsoo loukkaavan ja halventavan aviollista rakkautta, joka auttaa ihmiset kuolemattomuuteen. Bakkhonin ja Ismenodoran avioliiton vastustajat puolestaan argumentoivat muun muassa, että miehen tulee varoa rikkaita naisia, ja että naisen tulee olla aviomiestään nuorempi. Tähän vastataan muun muassa sillä, että Herakleskin luovutti 33-vuotiaan vaimonsa Megaran avioon 16-vuotiaalle Iolaokselle.


title: Rakkaudesta (Plutarkhos)

text: Kesken keskustelun siihen osalliset saavat tiedon, että Ismenodora on siepannut Bakkhonin kotiinsa. Tämä herättää keskusteluja muun muassa naisvallan vaarallisuudesta sekä rakkauden luonteesta ihmisjärkeä vahvempana intohimona. Tämän jälkeen äänessä on ennen kaikkea Plutarkhos itse. Hän ylistää Erosta ja vertaa sen voimaa Afroditeehen ja Areeseen, esittelee platonilaisen Eros-teorian, puolustaa avioliittoa sekä kertoo useita esimerkkitarinoita näkemystensä tueksi. Dialogin lopussa saadaan tieto Bakkhonin ja Ismenodoran hääjuhlasta. Myös Peisias osallistuu häihin iloiten.


title: Mercedes-Benz Tourismo

text: Mercedes-Benz Tourismo on saksalaisen Mercedes-Benzin valmistama linja-auto. Se kuuluu Mercedes-Benzin tilausajomallistoon. Tourismoa on saatavana neljää eri koripituutta, mallimerkinnät ovat Tourismo, Tourismo M2, Tourismo M ja Tourismo L. Korien pituudet vaihtelevat 12,14 metrin ja 13,99 metrin välillä. Matkustajien kuljetuskapasiteetti on 49-57 paikkaa korimallista riippuen.


title: Mercedes-Benz Tourismo

text: Tourismon ensimmäistä mallisukupolvea on valmistettu vuodesta 1996 lähtien. Tourismo on kokenut täydellisen uudistumisen vuonna 2007. Uudistuksen yhteydessä muun muassa kuljettajan alueen ergonomiaa parannettiin sijoittamalla vaihdevipu kojelautaan.


title: Jari Parantainen

text: Jari Parantainen on suomalainen bisneskirjailija ja luennoija. Parantainen valmistui vuonna 1989 diplomi-insinööriksi sähköosastolta Oulussa. Parantainen toimi vuosina 1999–2004 Tekniikka & Talous -lehden kolumnistina. Lokakuusta 2007 hän on kirjoittanut blogia Pölli tästä, joka valittiin Digitodayn Blogit kunniaan 2008 -kilpailun ammatti- ja teknologiablogien voittajaksi.


title: Jari Parantainen

text: Parantainen on toiminut tuotepäällikkönä, tuotekehittäjänä sekä mainostoimiston ja ohjelmistoyritysten johtotehtävissä. Hän sanoo olevansa myös maan kokeneimpia b-to-b-copywritereita. Hänen yrityksensä Noste Oy on erikoistunut asiantuntijapalvelujen ja huipputekniikan tuotteistamiseen. Hän pitää eri aiheista luentotilaisuuksia Ratekoulutus Oy:n kautta, kuten ”Tuotepäällikön pelastuspakkaus” ja ”Copywritereiden salainen veljeskunta paljastaa”.


title: Mauro Esposito

text: Mauro Esposito (s. 13. kesäkuuta 1979 Torre del Greco, Italia) on italialainen jalkapalloilija, joka edustaa Serie A:n Romaa. 172 senttimetriä pitkän Espositon pelipaikka on oikea laitalinkki tai laitahyökkääjä.


title: Mauro Esposito

text: Esposito aloitti ammattilaisuransa Serie B:n Pescarassa kaudella 1997–98. Pääsarjatasolle, Udineseen, hän siirtyi vuonna 1999, mutta kahden kauden aikana hän pääsi kentälle vain yhdeksässä sarjaottelussa. Esposito siirtyi vastuullisemman roolin perässä Cagliariin kaudeksi 2001–02 ja edusti seuraa vuoteen 2007 asti sekä Serie A:ssa että Serie B:ssä. 4. heinäkuuta 2007 Roma osti hänen pelioikeuksistaan 50% ja lainasi kaupan yhteydessä Daniele Magliocchettin Cagliariin.


title: Mauro Esposito

text: Italian maajoukkueessa Esposito teki ensiesiintymisensä 9. lokakuuta 2004 Sloveniaa vastaan pelatussa ottelussa.


title: Stoalaisten ristiriitaisuuksista

text: Stoalaisten ristiriitaisuuksista (; ) on Plutarkhoksen "Moralia"-kokoelmaan (kirja XIII, 72) kuuluva tutkielma, joka on suunnattu stoalaisia vastaan.


title: Stoalaisten ristiriitaisuuksista

text: Plutarkhoksen teos käsittää 47 lukua. Se pyrkii nimensä mukaisesti osoittamaan, että stoalaisten ja erityisesti Khrysippoksen väitteet sisältävät ristiriitaisuuksia tai ovat ristiriidassa heidän omien tekojensa kanssa. Plutarkhos haluaa osoittaa, että Khrysippos puhuu mitä tahansa mitä hänen päähänsä sattuu tulemaan. Plutarkhos hyödyntää tässä epikurolaisten stoalaisia vastaan esittämiä argumentteja.


title: Stoalaisten ristiriitaisuuksista

text: Kritiikki oli stoalaisia vastaan erityisen purevaa siksi, että he nimenomaan esittivät oppinsa olevan johdonmukainen ja sen näkyvän todellisen stoalaisen viisaan omassa käytännön elämässä. Plutarkhos aloittaa käsittelemällä juuri stoalaisten elämän ja heidän oppinsa välisiä ristiriitaisuuksia. Jotkut stoalaiset esimerkiksi vetäytyivät politiikasta, josta kirjoittivat paljon, ja elivät enemmän epikurolaiseen tapaan. Jotkut puolestaan osallistuivat politiikkaan, mutta toteuttivat sitä ristiriidassa omien oppiensa suhteen. Plutarkhos väittää, että mitä tuli uskonnolliseen elämään, stoalaiset opit olivat vielä suuremmassa ristiriidassa heidän käytäntöjensä kanssa kuin epikurolaisilla.


title: Stoalaisten ristiriitaisuuksista

text: Plutarkhos käsittelee myös ristiriitoja itse stoalaisessa filosofiassa, kuten etiikassa hyveitä koskevassa näkemyksessä; siinä, tuleeko käyttää dialektiikkaa ja kuunnella kunkin puolen mielipiteitä vai voiko tuomion julistaa ilmankin; ja missä järjestyksessä logiikkaa, etiikkaa, fysiikkaa ja teologiaa tulisi opiskella.


title: Stoalaisten ristiriitaisuuksista

text: Plutarkhos arvosteli stoalaisten näkemyksiä myös useissa muissa teoksissaan. Jo nimeltäänkin stoalaisia vastaan olivat suunnatut tutkielmat "Stoalaisilla on järjenvastaisempia väitteitä kuin runoilijoilla" ja "". Lampriaan tekemän Plutarkhoksen teosten luettelon mukaan Plutarkhos kirjoitti myös epikurolaisia vastaan vastaavan nimisen teoksen, "Epikurolaisista ristiriitaisuuksista", mutta siitä ei ole säilynyt mitään. Kyseisessä teoksessa Plutarkhos on saattanut puolestaan käyttää stoalaisten argumentteja epikurolaisia vastaan.


title: Vaara-asutus

text: Vaara-asutus on asutusta, jossa talouskeskukset ovat yksikseen tai ryhmissä pienten peltoalueiden yhteydessä yleensä vaarojen laeilla. Asutusmaantieteellisistä kylätyypeistä sitä vastaa vaarakylä.


title: Vaara-asutus

text: Vaarakyliä on muun muassa Pohjois-Savossa, Pohjois-Karjalassa ja Kainuussa, jotka ovat osa Vaara-Suomea. Näistä Pohjois-Karjalan vaarakylät on määritelty yhdeksi Suomen kansallismaisemista. Pohjois-Karjala on paikoittain hyvin autiota seutua ja vaarakylät voivat olla asukasluvultaan ja pinta-alaltaan hyvin pieniä.


title: Vaara-asutus

text: Myös Vaara-Suomen ulkopuolella asutustyyppiä esiintyy paikoin. Tällöin siitä käytetään nimitystä mäkiasutus. Eräs mäkiasutuksen alue eteläisessä Suomessa on Tammelan ylänkö, ja mäkiasutusta esiintyy myös esimerkiksi Etelä-Pohjanmaan Lehtimäellä ja Pyhännän Tavastkengässä Suomenselällä.


title: Marco Andreolli

text: Marco Andreolli (s. 10. kesäkuuta 1986 Ponte dell'Olio) on italialainen jalkapalloilija, joka edustaa Serie A:ssa pelaavaa Internazionalea. Pelipaikaltaan hän on keskuspuolustaja.


title: Marco Andreolli

text: Andreolli on Padovan kasvatti, joka siirtyi jo juniori-ikäisenä Internazionaleen. Siellä hän teki ensiesiintymisensä pääsarjassa huhtikuussa 2006 ottelussa Regginaa vastaan. Heinäkuussa 2007 Andreolli siirtyi Romaan. Kauden 2007–2008 jälkipuoliskon hän pelasi lainalla Serie B:n Vicenzassa. Kesällä 2008 Roma lainasi hänet kaudeksi 2008–2009 Serie B:hen nousseeseen Sassuoloon. Kesällä 2010 Andreolli siirtyi Romasta Chievoon ja kesällä 2013 Chievosta takaisin Internazionaleen.


title: Marco Andreolli

text: Andreolli on pelannut Italian maajoukkueessa yhteensä 34 poikien ja nuorten maaottelua.


title: Marco Andreolli

text: Internazionale


title: Juliana Pasha

text: Juliana Pasha (s. 20. toukokuuta 1980 Tirana) on albanialainen laulaja. Joulukuussa 2009 Pasha voitti 48. Festivali I Këngës -kilpailun ja näin hänestä tuli Albanian edustaja Oslossa pidettäviin Euroviisuihin vuonna 2010. Pasha esitti Euroviisuissa kappaleen nimeltä ”It’s All About You”, jolla hän sijoittui finaalissa kuudenneksitoista.


title: Tšara (joki)

text: Tšara () on Oljokman sivujoki Taka-Baikalian aluepiirissä, Irkutskin alueella ja Sahan tasavallassa Venäjällä. Sen pituus on 851 kilometriä ja valuma-alue 87 600 neliökilometriä. Keskimääräinen virtaus on 900 kuutiometriä sekunnissa.


title: Tšara (joki)

text: Tšara saa alkunsa Kodar-harjanteen etelärinteeltä, virtaa Tšaran kattilalaaksossa ja läpäisee Kodar-harjanteen muodostaen koskia. Tärkeimmät sivujoet ovat Žuja ja Tokko. Joki on liikennöintikelpoinen 416 kilometrin matkalla.


title: Tšara (joki)

text: Joen varrella sijaitsee Tšaran kylä ja Novaja Tšaran taajama. Yläjuoksun ohittaa Baikalin–Amurin rautatie.


title: Petja Ilieva

text: Petja Ilieva (, s. 14. elokuuta 1975 Silistra, Bulgaria) on bulgarialaissyntyinen balettitanssija, joka tanssii Suomen Kansallisbaletissa.


title: Petja Ilieva

text: Ilieva aloitti baletinopiskelun kuusivuotiaana Silistran kaupungissa ja kymmenvuotiaana hän pääsi Vaganova-tekniikkaan perustuvaan Sofian balettikouluun. 18-vuotiaana hän sai kiinnityksen Bulgarian kansallisbalettiin, jossa tanssi vuosina 1993–1995. Vuosina 1995–1997 hän tanssi Rostockin baletissa, vuosina 1997–2000 Tanskan kuninkaallisessa baletissa, kaudella 2000–2001 Norjan kansallisbaletissa, ja vuoden 2001 syksystä lähtien Suomen Kansallisbaletissa. Ilieva nimitettiin 20. marraskuuta 2009 Suomen Kansallisbaletin tähtitanssijaksi.


title: Petja Ilieva

text: Suomen Kansallisbaletissa:


title: Petja Ilieva

text: Muualla: Ilievan puoliso on suomalainen balettitanssija Aki Pakarinen, jonka hän tapasi tanssiessaan Rostockin baletissa. Parilla on tammikuussa 2008 syntynyt poika.


title: Wilfried Van Moer

text: Wilfried Van Moer (s. 1. maaliskuuta 1945) on belgialainen jalkapallovalmentaja ja entinen keskikenttäpelaaja. Hän oli yksi Belgian parhaista pelaajista 1960- ja -70 -luvuilla ja valittiin kolmesti Belgian liigan parhaaksi pelaajaksi.


title: Wilfried Van Moer

text: Van Moer aloitti pelaajauransa K.S.K. Beverenissä vuonna 1964, mutta siirtyi jo seuraavana vuonna pääsarjatasolla pelanneeseen Royal Antwerpeniin. Hän työskenteli pelaajauransa ohella myös sähköasentajana. Antwerpenissä Van Moerin ura lähti kuitenkin todelliseen nousuun ja hänet valittiin jo 1966 liigan parhaaksi pelaajaksi. Antwerpenin päävalmentaja Harry Game siirsi Van Moerin laitahyökkääjän roolista keskikentälle, mikä osoittautui lopulta hänen uransa kannalta keskeiseksi muutokseksi, sillä keskikentällä hänestä tuli Jef Jurionin korvaaja Belgian maajoukkueessa.


title: Wilfried Van Moer

text: Antwerpen putosi liigasta 1968 ja Van Moer jatkoi uraansa Standard de Liègessä. Van Moer juhli seuran kanssa kolmea perättäistä Belgian mestaruutta 1969–71 ja tuli valituksi liigan parhaaksi pelaajaksi 1969 sekä 1970. Hän edusti seuraa kaikkiaan kahdeksan kautta ja pelasi 170 liigaottelua. Vuonna 1976 hän siirtyi FC Beringeniin ja moni uskoi Van Moerin uran olevan jo ehtoopuolella. Hän kuitenkin siirtyi 1980 kasvattajasueraansa Bevereniin ja lopetettuaan maajoukkueuransa 1982 hän edusti vielä kaksi kautta Sint-Truidensea kunnes lopetti pitkän uransa 39-vuotiaana 1984.


title: Wilfried Van Moer

text: Maajoukkuetasolla Van Moer edusti "Punaisia paholaisia" 57 maaottelussa vuosina 1966–82. Hän debytoi lokakuussa 1966 maaottelussa Sveitsiä vastaan ja kuului tulevina vuosina vakiomiehistöön. Hän oli mukana MM-kisoissa 1970 ja teki kaksi maalia Belgian ainoassa voitokkaassa ottelussa El Salvadoria vastaan. Kaksi vuotta myöhemmin Van Moer oli avainroolissa Belgian edetessä aina välieriin EM-kisoissa. Kisat olivat kuitenkin myös tuhota 27-vuotiaan Van Moerin uran, sillä hänen jalkansa murtui ottelussa Italiaa vastaan. Hän taisteli vuosia vammoja vastaan hakien vauhtia FC Beringenistä. Guy Thys näki 34-vuotiaassa Van Moerissa edelleen mahdollisuuden ja hän palasi maajoukkueseen 1979. Van Moer oli omilla maaleillaan takaamassa Belgian paikan EM-kisoissa 1980. Hän kuului turnauksen ehdottomaan parhaimmistoon ja oli roolillaan nostamassa Belgian sensaatiomaisesti hopealle noissa kisoissa. Samana vuonna hän sijoittui neljänneksi Euroopan parhaan jalkapalloilijan äänestyksessä.


title: Wilfried Van Moer

text: Van Moer jatkoi maajoukkueuraansa vielä MM-kisoihin 1982, joissa Belgian urakka päättyi toiselle kierrokselle. Hänen uransa viimeiseksi otteluksi jäi 0–3 tappioon päättynyt kamppailu Puolaa vastaan.


title: Wilfried Van Moer

text: Pelaajauransa jälkeen Van Moer on toiminut valmentajana vaatimattomalla menestyksellä. Belgian jalkapalloliitto palkkasi hänet valmennustehtäviin ja 1995 hänestä tuli Paul Van Himstin apuvalmentaja A-maajoukkueessa. Van Himstin potkujen jälkeen hänestä tuli 1996 maajoukkueen päävalmentaja. Van Moer ei kuitenkaan tullut toimeen pelaajien ja liiton kanssa, minkä seurauksena hänen pestinsä jäi vain viiden ottelun mittaiseksi. Tähän päättyi myös Van Moerin pitkä ura jalkapallon parissa.


title: Romed Baumann

text: Romed Baumann (s. 14. tammikuuta 1986 St. Johann in Tirol, Itävalta) on itävaltalainen alppihiihtäjä.


title: Romed Baumann

text: Baumann saavutti junioreiden MM-kilpailuissa kultaa syöksylaskussa 2004 sekä hopeaa pujottelussa ja syöksylaskussa 2006. Aikuisten MM-kilpailuissa hän on sijoittunut alppiyhdistetyssä seitsemänneksi Åressa 2007 ja kahdeksanneksi Val d'Isère'ssä 2009. Vancouverin olympialaisissa 2010 hän sijoittui suurpujottelussa viidenneksi. Garmisch-Partenkirchenin MM-kilpailuissa 2011 hän oli supersuurpujottelussa kuudes, syöksylaskussa neljäs, suurpujottelussa 11:s ja otti hopeaa joukkuekilpailussa. Schladmingissa 2013 hän sai pronssia superalppiyhdistetyssä ja sijoittui supersuurpujottelussa kahdeksanneksi. Hän oli alppiyhdistetyssä neljästoista Sotšin olympialaisissa 2014, neljäs Beaver Creekin / Vailin MM-kilpailuissa 2015 ja kahdestoista Sankt Moritzin MM-kilpailuissa 2017.


title: Romed Baumann

text: Baumann kilpaili maailmancupissa ensimmäisen kerran maaliskuussa 2004. Ensimmäisen palkintokorokesijansa hän sai oltuaan toinen Reiteralmin superyhdistetyssä joulukuussa 2006. Ensimmäisen voittonsa hän saavutti samassa lajissa Sestrieressä helmikuussa 2009. Alppiyhdistetyn maailmancupissa hän sijoittui kaudella 2008–2009 kolmanneksi. Joulukuussa 2009 hän oli kolmas Val d'Isère'n yhdistetyn kilpailussa. Kaudella 2010–2011 hän sijoittui kolmanneksi Lake Louisen supersuurpujottelussa, toiseksi Val Gardenan syöksylaskussa ja kolmanneksi Kitzbühelin alppiyhdistetyn kilpailussa. Kaudella 2011–2012 hän oli toinen Kitzbühelin syöksylaskussa. Chamonix'ssa hän voitti superyhdistetyn ja oli toinen syöksylaskussa. Alppiyhdistetyn cupissa hän sijoittui kolmanneksi. Kaudella 2014–2015 hän oli toinen Garmisch-Partenkirchenin syöksylaskussa.


title: Romed Baumann

text: Baumann voitti syöksylaskun Euroopan cupin kokonaiskilpailun kaudella 2005–2006. Hän on voittanut Itävallan mestaruuden suurpujottelussa 2007 ja 2008.


title: Novaja Tšara

text: Novaja Tšara () on kaupunkimainen taajama Taka-Baikalian aluepiirin Kalarin piirissä Venäjällä. Se sijaitsee Tšara-joen rannalla 16 kilometriä piirikeskuksesta Tšarasta etelään. Taajaman kautta kulkee Baikalin–Amurin rautatie. Tšitasta on rautateitse matkaa 1221 kilometriä. Asukkaita on 4 400 henkeä (vuonna 2009).


title: Novaja Tšara

text: Paikkakunta on syntynyt vuonna 1979 Baikalin–Amurin rautatien rakentamisen yhteydessä. Vuonna 1986 se sai kaupunkimaisen taajaman statuksen.


title: Novaja Tšara

text: Novaja Tšarassa toimii rautatieliikenteen ja kaivosteollisuuden yrityksiä. Taajamassa on keskikoulu, lasten luomistyön keskus, kulttuuritalo, Kalarin piirin kotiseutumuseo, kirjasto ja piirisairaala.


title: Gold Cobra

text: Gold Cobra on nu metal-yhtye Limp Bizkitin kuudes studioalbumi. Albumi julkaistiin 28. kesäkuuta 2011.


title: Gold Cobra

text: "Gold Cobra" on yhtyeen ensimmäinen julkaisu alkuperäisellä kokoonpanolla vuonna 2000 julkaistun Chocolate Starfish and the Hot Dog Flavored Water -albumin jälkeen. Vuonna 2010 yhtye julkaisi kotisivuillaan kappaleet "Why Try" ja "Walking Away". Yhtyeen laulaja Fred Durst paljasti maaliskuussa 2011 Twitterissään, että he ovat tehneet kahta eri albumia, ja "Gold Cobran" julkaisun jälkeen on tulossa toinenkin albumi.


title: Gold Cobra

text: Gold Cobra -albumilla vierailevat muun muassa Lil Wayne, Gene Simmons ja Raekwon.


title: Gold Cobra

text: Albumin ensimmäisenä singlenä julkaistiin kappale "Shotgun" 17. toukokuuta 2011, ja toisena singlenä julkaistiin "Gold Cobra" 7. kesäkuuta 2011.


title: Yleiskäsitteistä: stoalaisia vastaan

text: Yleiskäsitteistä: stoalaisia vastaan (; ) on Plutarkhoksen "Moralia"-kokoelmaan (kirja XIII, 74) kuuluva tutkielma, joka on suunnattu stoalaisia vastaan.


title: Yleiskäsitteistä: stoalaisia vastaan

text: Plutarkhoksen teos on muodoltaan dialogi, joka käsittää 50 lukua. Teos on säilynyt nykyaikaan kahdessa keskiaikaisessa käsikirjoituksessa.


title: Yleiskäsitteistä: stoalaisia vastaan

text: Dialogissa keskustelevat Diadoumenos ja Lamprias (joissain tekstilaitoksissa jälkimmäisen paikalla on vain tuntemattomaksi jäävä "kumppani"). Lamprias sanoo tulleensa Diadoumenoksen luokse stoalaisten hänessä aiheuttaman levottomuuden vuoksi. Stoalaiset olivat pyrkineet kumoamaan akatemialaisten yleiskäsityksiä koskevat ajatukset; heidän mukaansa jumalallinen kaitselmus lähetti Khrysippoksen kumoamaan akatemialaisen Arkesilaoksen opit, jotka oli suunnattu jokapäiväistä kokemusta vastaan. Dialogi pyrkii esittämään, että Khrysippos itse asiassa esittää yleisten käsitysten ja arkijärjen vastaisia väitteitä, vaikka stoalaiset väittävät heidän oppinsa olevan lähtöisin niistä ja sen olevan ainoana luonnon mukainen.


title: Yleiskäsitteistä: stoalaisia vastaan

text: Plutarkhos arvosteli stoalaisten näkemyksiä myös useissa muissa teoksissaan. Jo nimeltäänkin stoalaisia vastaan olivat suunnatut tutkielmat "Stoalaisilla on järjenvastaisempia väitteitä kuin runoilijoilla" ja "Stoalaisten ristiriitaisuuksista".


title: Tungokotšen

text: Tungokotšen () on kylä ja maalaiskunta Taka-Baikalian aluepiirin Tungokotšenin piirissä Venäjällä. Se sijaitsee Karenga-joen rannalla 150 kilometriä piirikeskuksesta Verh-Usuglista pohjoiseen. Asukkaita on 1000 henkeä (vuonna 2002).


title: Tungokotšen

text: Kylä on saanut alkunsa 1930-luvulla rakennetusta Vitimin–Oljokman kansallisen piirikunnan piirikeskuksesta. Vuonna 1938 Tungokotšenin piiri liitettiin Tšitan alueeseen. Vuonna 1976 piirin hallinnollinen keskus siirrettiin Verh-Usugliin.


title: Tungokotšen

text: Tungokotšenissa on keskikoulu, kerhotalo, kirjasto, sairaala ja postitoimisto. Lentokenttä suljettiin 1990-luvulla. Asukkaista noin 10 % on evenkejä.


title: Paul Van Himst

text: Paul Van Himst (s. 2. lokakuuta 1943) on belgialainen jalkapallovalmentaja ja entinen hyökkääjä. Hän on yksi Belgian kaikkien aikojen parhaista pelaajista ja valittiin uransa aikana neljästi Belgian liigan parhaaksi pelaajaksi. Marraskuussa 2003 hänet nimettiin Belgian parhaaksi pelaajaksi 50 viimeisen vuoden ajalta.


title: Paul Van Himst

text: Van Himst aloitti uransa RSC Anderlechtissa vuonna 1959 ja pelasi seurassa kaikkiaan 16 kautta. Hän voitti näinä vuosinaan kahdeksan Belgian mestaruutta ja neljä cup-mestaruutta. Hän jätti seuran vuonna 1975, eli juuri ennen historiallista Cup-voittajien Cupin mestaruuteen päättynyttä kautta. Hän pelasi tämän jälkeen RWD Molembeekissa ja kakkosdivisioonassa K.S.C. Eendracht Aalstissa kunnes lopetti uransa vuonna 1977.


title: Paul Van Himst

text: Belgian maajoukkueessa Van Himst esiintyi vuosina 1960–1974 kaikkiaan 81 A-maaottelussa ja teki 30 maalia. Hän oli pitkään yhdessä Bernard Voorhoofin kanssa eniten maaleja Belgian maajoukkueessa tehnyt pelaaja. Romelu Lukaku ohitti heidät maalintekijätilastossa marraskuussa 2017. Van Himst edusti "Punaisia paholaisia" MM-kisoissa 1970 ja oli mukana myös EM-hopeaa 1972 voittaneessa joukkueessa. Valmennusuransa Van Himst aloitti rakkaassa seurassaan RSC Anderlechtissa kesken kauden 1982/83. Hänen johdollaan RSC eteni UEFA Cupin loppuotteluun, jossa kukisti Sven-Göran Erikssonin luotsaaman SL Benfican 1–0. Liigassa Van Himst johdatti RSC:n mestariksi kaudella 1984/85, mutta sai potkut kesken seuraavan kauden.


title: Paul Van Himst

text: RSC-pestinsä jälkeen Van Himst luotsasi RWD Molembeekia, kunnes nousi vuonna 1991 Belgian maajoukkuevalmentajaksi. Hänen johdollaan maajoukkue selviytyi MM-kisoihin 1994. Lopputurnauksessa "Punaiset paholaiset" etenivät toiselle kierrokselle, jossa taipuivat tiukan taistelun jälkeen Saksalle 3–2. Kun maajoukkue jäi rannalle EM-kisoista 1996 sai Van Himst potkut huhtikuussa 1996.


title: Vitimin–Oljokman kansallinen piirikunta

text: Vitimin–Oljokman kansallinen piirikunta () oli Venäjän SFNT:n Itä-Siperian aluepiirin yhteyteen 1930-luvulla kuulunut evenkien kansallinen itsehallintoalue. Sen pinta-ala oli 219 800 neliökilometriä.


title: Vitimin–Oljokman kansallinen piirikunta

text: Piirikunta perustettiin huhtikuussa 1931. Sen tavoitteena oli alkuperäisväestön siirtäminen kiinteisiin asutuksiin osana maatalouden kollektivisointia. Hallinnollinen keskus oli Vitimin sivujoen Kalakanin suussa sijainnut Ust-Kalakanin kylä (vuodesta 1933 Kalakanin taajama; nykyään autiona).


title: Vitimin–Oljokman kansallinen piirikunta

text: Piirikuntaan kuului neljä hallintopiiriä:


title: Vitimin–Oljokman kansallinen piirikunta

text: Vuoden 1926 väestönlaskennan mukaan alueella asui 3 200 henkeä. Vuonna 1933 asukkaita oli 9 000, näistä 2 700 pohjoisten alkuperäiskansojen edustajia. Vuonna 1936 asukkaita oli 10 400 henkeä, joista 4 800 oli kullankaivajia ja 1 900 metsästäjiä ja kalastajia. Jälkimmäisistä suurimman osan muodostivat evenkit. Jakuutteja piirikunnassa oli vähän, noin 250 henkeä. Seudun perinteinen elinkeino oli poronhoito ja tärkein tulonlähde turkiseläinten metsästys.


title: Vitimin–Oljokman kansallinen piirikunta

text: Piirikunta lakkautettiin vuonna 1938 ja sen alue liitettiin Tšitan alueeseen (nykyinen Taka-Baikalian aluepiiri). Njukžan piiri liitettiin vuonna 1948 Amurin alueeseen.


title: Onko ”Elä huomaamattomana” hyvä ohje

text: Onko ”Elä huomaamattomana” hyvä ohje (; ) on Plutarkhoksen "Moralia"-kokoelmaan (kirja XIV, 77) kuuluva tutkielma, joka on suunnattu epikurolaisia vastaan.


title: Onko ”Elä huomaamattomana” hyvä ohje

text: Plutarkhoksen teos on muodoltaan lyhyt essee, joka koostuu seitsemästä luvusta. Teos on suunnattu nimensä mukaisesti erityisesti epikurolaista maksiimia ”elä huomaamattomana” (, "lathe biōsas") vastaan. Se oli eräs keskeisiä epikurolaisia elämänohjeita. Epikurolaisten mukaan onnellisuutta ei voitu löytää varakkuuden tai mahtavan yhteiskunnallisen aseman tai virkojen kautta, vaan ainoastaan kivun tai kärsimyksen puuttumisen ("aponia") ja mielenrauhan ("ataraksia") kautta. Oppiin kuului keskeisenä vetäytyminen julkisesta elämästä hillittyihin nautintoihin ystävien seuraan.


title: Onko ”Elä huomaamattomana” hyvä ohje

text: Plutarkhos hyökkää maksiimia vastaan kuudella tavalla:


title: Tuhkimo (cocktail)

text: Tuhkimo (Cinderella) on alkoholiton drinkki. Tuhkimo valmistetaan sitruunamehusta, appelsiinimehusta ja ananasmehusta.


title: Eläköön

text: Eläköön voi tarkoittaa ainakin seuraavia:


title: Magnesiumdiboridi

text: Magnesiumdiboridi (MgB) on magnesiumin ja boorin muodostama epäorgaaninen ioniyhdiste. Magnesiumboridilla on käyttöä halpana suprajohtavana materiaalina.


title: Magnesiumdiboridi

text: Magnesiumboridikiteillä on heksagonaalinen alkeiskoppi. Kide kostuu boorikerroksista, joiden välissä on magnesium-ionikerros. Boorikerrosten rakenne muistuttaa grafiitin rakennetta eli jokainen booriatomi on sitoutunut kolmeen muuhun booriatomiin. Magnesiumkerrokset voivat luovuttaa boorikerroksille elektronejaan. Magnesiumdiboridin suprajohtavuuden arvellaan johtuvan juuri boorikerroksien rakenteesta.


title: Magnesiumdiboridi

text: Magnesiumdiboidi on tunnettu materiaalina 1950-luvulta lähtien. Ensimmäiset tutkimustulokset sen suprajohtavuudesta julkaistiin kuitenkin vasta vuonna 2001. Magnesiumboridilla havaittiin tapahtuvan Meissnerin ilmiö 39 kelvinasteen (-234 °C) lämpötilassa. Kriittistä lämpötilaa voidaan kasvattaa douppauksella. Magnesiumdiboridin douppaukseen on käytetty muun muassa hiiltä, alumiinia, piitä, sinkkiä, kuparia, berylliumia, kobolttia ja rautaa.


title: Magnesiumdiboridi

text: Magnesiumboridia voidaan valmistaa kuumentamalla magnesium- ja boorijauhetta kovassa paineessa 700 °C:n lämpötilassa. Nykyään korkealaatuista magnesiumdiboridiohutkalvoa valmistetaan fysikaaliskemiallisella kaasufaasipinnoitusmenetelmällä. Siinä magnesiummetallipinnalle suihkutetaan diboraanikaasua.


title: Magnesiumdiboridi

text: Magnesiumdiboridista on jo valmistettu magneetteja, joita käytetään magneettikuvauslaitteissa.. Yhdisteen etu moniin muihin suprajohteisiin verrattuna on se, että se on niitä halvempi. Magnesiumdiboridin jäähdyttämiseen sen kriittiseen lämpötilaan voidaan käyttää nestemäistä vetyä, joka on halvempaa kuin helium. Metallimaisena yhdiste on helposti muokattava ja siitä voidaan valmistaa pitkiäkin kaapeleita edullisemmin kuin muista suprajohtavista materiaaleista.


title: Etuovi-lehti

text: Etuovi-lehti oli vuonna 2004 perustettu Tmi Hitbeatin Etuovi-internetpalvelujen asiakkaille, yhteistyökumppaneille ja sidosryhmille jaettava nelivärinen aikakauslehti, joka sisälsi ajankohtaista asiaa internetin maailmasta viihteellisellä otteella.


title: Etuovi-lehti

text: Painetun version 1 500 kappaleen painoksen lisäksi lehteä jaettiin lehden verkkosivuilla myös sähköisessä PDF-muodossa.


title: Etuovi-lehti

text: Nykyään Etuovi-lehti on Alma Mediapartners Oy:lle rekisteröity tavaramerkki ja aputoiminimi.


title: 21. armeijaryhmä

text: 21. armeijaryhmä oli liittoutuneiden Luoteis-Euroopassa toiminut sotatoimiyhtymä toisessa maailmansodassa, joka muodostui pääasiassa brittiläisistä ja kanadalaisista joukoista. Armeijaryhmä perustettiin 9. heinäkuuta 1943 Britteinsaarilla tulevaa maihinnousua varten. Armeijaryhmä operoi SHAEF:n alaisuudessa Euroopassa kesäkuusta 1944 elokuuhun 1945, jonka jälkeen nimeksi muutettiin brittiläinen Reinin armeija ().


title: 21. armeijaryhmä

text: Komentajanaan kenraali (myöhemmin sotamarsalkka) Bernard Montgomery 21. armeijaryhmä oli vastuussa kaikista maajoukoista Normandian maihinnousussa. Maihinnousussa armeijaryhmän joukkoina olivat brittiläinen 2. armeija ja Yhdysvaltain 1. armeija. Kun enemmän joukkoja oli saapunut Ranskaan, niin Yhdysvaltain 1. armeija siirtyi perustetun 12. armeijaryhmän alaisuuteen ja Kanadan 1. armeija tuli 21. armeijaryhmän osaksi.


title: 21. armeijaryhmä

text: Normandian taistelun päättymisen jälkeen 21. armeijaryhmä oli rintamavastuussa vasemmasta laidasta liittoutuneiden edetessä kolmen armeijaryhmän voimin kohti Saksan rajaa.


title: 21. armeijaryhmä

text: Operaatio Market Gardenin tavoitteena oli ottaa haltuun saksalaisjoukkojen miehittämän Alankomaiden suurimpien jokien ylittävät sillat ja siten helpottaa liittoutuneiden etenemistä Saksaan. 21. armeijaryhmän yksiköt vastasivat operaation maahyökkäyksestä ja päävastuu oli brittiläisellä XXX armeijakunnalla.


title: 21. armeijaryhmä

text: Operaatio oli menestyksekäs Nijmegenissä sijaitsevan Waalin sillan valtaamiseen asti, mutta yleisesti sitä pidetään epäonnistuneena, koska Arnhemissa sijainnutta Reinin ylittävää siltaa ei onnistuttu valtamaan vaan brittiläinen 1. laskuvarjodivisioona tuhoutui lähes kokonaan.


title: 21. armeijaryhmä

text: Antwerpin valtauksen yhteydessä kaupunkiin ja sen satamaan johtavat väylät olivat jääneet saksalaisten haltuun. Koska sataman avaaminen oli tärkeää liittoutuneiden huollolle, Kanadan II armeijakunta suoritti operaatioita, joissa vesiväylien etelä- ja pohjoispuolet puhdistettiin saksalaisista joukoista. Walcherenin saari vallattiin maihinnousulla.


title: 21. armeijaryhmä

text: Ardennien taistelu oli viimeinen merkittävä saksalaisten hyökkäys länsirintamalla toisessa maailmansodassa joulukuussa 1944. Taistelun aikana saksalaisten hyökkäyskiilan pohjoispuolelle jääneet Yhdysvaltain 1. ja 9. armeija alistettiin tilapäisesti 21. armeijaryhmälle.


title: 21. armeijaryhmä

text: Liittoutuneiden joukot saavuttivat Reinin maaliskuussa 1945, jolloin 21. armeijaryhmä muodostui kolmesta armeijasta. Kanadan 1. armeija vapautti Alankomaiden pohjoisosan, brittiläinen 2. armeija valtaisi Luoteis-Saksaa ja vapautti Tanskan, Yhdysvaltain 9. armeija muodosti Ruhrin motin pohjoispuolen. 9. armeija siirrettiin takaisin 12. armeijaryhmän alaisuuteen 4. huhtikuuta 1945.


title: 21. armeijaryhmä

text: Saksan antautumisen jälkeen 21. armeijaryhmä muodosti brittiläisten miehitysjoukkojen esikunnan Saksassa. Armeijaryhmän nimeksi muutettiin brittiläinen Reinin armeija (, BAOR) 25. elokuuta 1945.


title: Glenn Quinn

text: Glenn Martin Christopher Francis Quinn (28. toukokuuta 1970 – 3. joulukuuta 2002) oli irlantilainen näyttelijä, joka muistetaan Mark Healyn monivuotisesta roolista televisiosarjassa "Roseanne" ja Doylen roolista "Angelissa".


title: Glenn Quinn

text: Quinn kasvoi Cabinteelyn lähiössä Dublinissa käyden koulua Clonkeen Collegessa ja soittaen rumpuja ja kitaraa paikallisissa yhtyeissä. Vuonna 1988 hän muutti äitinsä ja sisartensa kanssa Yhdysvaltoihin. Quinn palkattiin näyttelemään "Roseannen" kolmannelle tuotantokaudelle vuonna 1990 ja hän jatkoi roolissaan vuoteen 1997 asti. Vuonna 1992 hän esiintyi yhdessä pääosista lyhytikäiseksi jääneessä historiallisessa draamasarjassa "Covington Cross". Quinnin ensimmäinen elokuvarooli oli sivuosa rumpalina "Shoutissa" vuonna 1991, mutta sitä seuranneet elokuvat eivät saavuttaneet mainittavaa menestystä. Vuonna 1999 hän sai roolin "Buffy, vampyyrintappajan" spin-off-sarjasta "Angel", jonka ensimmäisellä tuotantokaudella hän esitti puolidemoni Doylea. Doylena Quinn pääsi poikkeuksellisesti käyttämään luontaista irlantilaista korostustaan.


title: Glenn Quinn

text: Quinn kuoli joulukuussa 2002, 32-vuotiaana, ystävänsä luona North Hollywoodissa. Kuolinsyyksi epäiltiin huumeiden yliannostusta. Hänen viimeiseksi elokuvakseen jäi vuonna 2002 ilmestynyt "R.S.V.P."


title: HMS Campbell (D60)

text: HMS Campbell (viirinumero D60) oli Britannian Kuninkaallisen laivaston Scott-luokan laivueenjohtaja, joka palveli toisessa maailmansodassa.


title: HMS Campbell (D60)

text: Alus tilattiin huhtikuussa 1917 Cammell Lairdin telakalta Birkenheadistä. Se valmistui 21. joulukuuta 1918, jolloin se liitettiin Atlantin laivastoon.


title: HMS Campbell (D60)

text: "HMS Campbell" palveli Atlantin laivastossa, kunnes se siirrettiin 1925 reserviin. Alus otettiin uudelleen palvelukseen 1939, kun reservilaivasto asetettiin liikekannalle. Sodan alussa aluksen takimmaista savuhormia lyhennettiin, jotta ilmatorjuntatykin ampuma-ala kasvaisi. Samalla aluksen keskellä ollut Q-tykki korvattiin kahdella paunan tykillä, jotka asennettiin kummallekin kyljelle.


title: HMS Campbell (D60)

text: "HMS Campbell" partioi huhtikuussa 1940 Clyden edustalla Norjan taisteluiden aikana. Alus palveli lähinnä Pohjanmerellä saattuetehtävissä 16. ja 21. Hävittäjälaivueissa.


title: HMS Campbell (D60)

text: "HMS Campbellin" X-torni poistettiin ja sen tilalle siirrettiin jo aiemmin aluksella ollut kolmen tuuman ilmatorjuntatykki. Aluksen komentosillan kahta puolen asennettiin 20 millimetrin ilmatorjuntatykit. Sen etäisyysmittari ja vanhentunut tulenjohtojärjestelmä korvattiin tutkalla tyyppiä 271 sekä tutka 290 asennettiin maston huippuun. Lopulta aluksen kaksinaulaisia täydennettiin asentamalla lisää 20 millimetrin ilmatorjuntatykkejä.


title: HMS Campbell (D60)

text: "HMS Campbell" osallistui helmikuussa operaatio Cerberoksen torjuntaan Saksan laivaston Brestin osaston murtautuessa merelle. Alusten toimilla ei ollut kuitenkaan vaikutusta. Alus osallistui kesäkuussa 1944 Normandian maihinnousuun.


title: HMS Campbell (D60)

text: "HMS Campbell" myytiin romutettavaksi 18. helmikuuta 1947.


title: Suuri-Ohta

text: Suuri-Ohta () on historiallinen kaupunginosa ja kunnallishallintoalue Pietarin Krasnogvardeiskin piirissä Venäjällä. Se sijaitsee kaupungin itäosassa Nevan oikealla rannalla. Etelässä Ohtajoki erottaa kaupunginosan Pienestä-Ohtasta.


title: Suuri-Ohta

text: 1700-luvulla Nevan rannalle syntyi Ohtan telakan työntekijöiden asutuksia. 1800–1900-luvun alussa Suuri-Ohta oli Pietarin teollinen esikaupunki. Vuosina 1908–1911 rakennettu silta yhdisti sen kaupungin keskustaan. 1940-luvun lopussa ja 1950-luvulla rakennettiin uudelleen Nevan ranta-alue. 1960-luvulla rakennettiin Metallistov-prospekti, 1960–1970-luvuilla uudelleenrakennettiin Sverdlovskaja-rantakatu ja Krasnogvardeiskaja-aukio. Eteläosa on teollisuusaluetta.


title: HMS Witch

text: HMS Witch (viirinumero D89) oli Britannian Kuninkaallisen laivaston Thornycroftin valmistama parannellun W-luokan hävittäjä, joka palveli toisessa maailmansodassa.


title: HMS Witch

text: Alus tilattiin tammikuussa 1918 John I. Thornycroft and Companyltä Woolstonista osana 13. tilausta vuosien 1918-1919 laivasto-ohjelmia. Sen köli laskettiin 13. kesäkuuta 1918 ja alus laskettiin vesille 11. marraskuuta 1919. Aluksen valmistus viivästyi sotatoimien päätyttyä ja viivästysten vuoksi se hinattiin Devonportin telakalle vesillelaskun jälkeen viimeisteltäväksi. Alus valmistui maaliskuussa 1924.


title: HMS Witch

text: Alus liitettiin palvelukseen otettaessa Atlantin laivastoon. Se kuitenkin siirrettiin sisaralustensa kanssa pian Rosythin reserviin.


title: HMS Witch

text: "HMS Witch" otettiin uudelleen palvelukseen 1939, kun reservilaivasto asetettiin liikekannalle. Aluksen miehistö täydennettiin syyskuussa ja sen varastot täydennettiin. Se liitettiin 3. syyskuuta Rosythiin sijoitettuun 15. Hävittäjälaivueeseen suojaamaan itärannikon saattueita.


title: Niki

text: Niki on miehen tai naisen etunimi. Se on kreikkalaisperäisen Nikolaos-nimen muunnos sekä Kreikassa naisennimenä myös Nike-nimen nykykreikkalainen muoto. Nikin nimipäivä on vuodesta 2010 alkaen 6. joulukuuta, Pyhän Nikolauksen muistopäivänä. Niki-nimisiä oli ollut Suomessa vuoden 2012 lokakuuhun mennessä Väestörekisterikeskuksen mukaan alle 900.


title: Gunnar Alléen

text: Gunnar Alléen (12. syyskuuta 1885 Raisio – 11. lokakuuta 1930 Nokia) oli suomenruotsalainen toimittaja ja kirjailija.


title: Gunnar Alléen

text: Alléenin vanhemmat olivat maanviljelijä Arthur Karl Alléen ja Wilma Emelia Broberg. Hän pääsi ylioppilaaksi Turun ruotsalaisesta yhteiskoulusta (Åbo samskola) 1904.


title: Gunnar Alléen

text: Alléen oli toimittajana Tidningen Östra Finland i Wiborg, Åbo Tidning, Politiken ja Östra Finland (Wiborg) lehdissä.


title: Kolotesta vastaan

text: Kolotesta vastaan (; ) eli "Vastaus Koloteelle muiden filosofien puolustukseksi" on Plutarkhoksen "Moralia"-kokoelmaan (kirja XIV, 76) kuuluva tutkielma, joka on suunnattu epikurolaisia vastaan.


title: Kolotesta vastaan

text: Plutarkhoksen teos käsittää 34 lukua. Kirjoitus on Plutarkhoksen vastaus Epikuroksen oppilaan Koloteen muuten tuntemattomalle teokselle, jonka mukaan muiden filosofien kantojen mukaisesti on mahdotonta elää. Koloteen teos käsitteli seuraavien filosofien oppeja: Demokritos, Parmenides, Empedokles, Sokrates, Melissos, Platon, Stilpon, kyreneläiset ja Arkesilaos. Yleinen vika näillä filosofeilla Koloteen mukaan on, että heidän oppinsa tekevät mahdottomaksi suhtautua oikein ulkoisiin asioihin, mikä tekee elämästä mahdotonta.


title: Kolotesta vastaan

text: Koloteen alkuperäinen teos on kadonnut, mutta Plutarkhoksen teos on kommentaari siitä kappale kappaleelta. Plutarkhos kuitenkin jättää Melissoksen käsittelyn pois, sekä käsittelee Empedokleen ennen Parmenidesta ja Platonin ennen Sokratesta.Teos:


title: Kolotesta vastaan

text: Muuta:


title: Charles Sjöberg

text: Karl Emil (Charles) Sjöberg (5. syyskuuta 1877 Parainen – 14. kesäkuuta 1930 Michigan, Yhdysvallat) oli suomenruotsalainen runoilija.


title: Balei

text: Balei () on kaupunki Taka-Baikalian aluepiirissä Venäjällä. Se sijaitsee Unda-joen varrella 350 kilometriä Tšitasta itään. Kaupunki on Balein piirin keskus. Asukkaita on 13 000 henkeä (vuonna 2009).


title: Balei

text: 1800-luvun lopussa seudulla oli kullanhuuhtojien ja Taka-Baikalian kasakoiden asutuksia. 1920-luvulla siitä tuli yksi Neuvostoliiton kullan tuotannon keskuksista. Vuonna 1932 Novotroitskin esiintymän asutus sai kaupunkimaisen taajaman aseman ja nimen "Balei". Vuonna 1938 Baleista tuli kaupunki. Vuosina 1947–1953 kultakaivoksen yhteydessä toimi Gulag-järjestelmään kuulunut vankileiri.


title: Balei

text: 1960–1970-luvuilla Balei oli Tšitan alueen kolmanneksi suurin kaupunki sekä huomattava teollisuus- ja kulttuurikeskus. Vuonna 1970 asukkaita oli 27 000. 1990-luvulla kullan tuotanto loppui lähes kokonaan. Kaivostoiminta on aiheuttanut vakavia ympäristövahinkoja.


title: Balei

text: Nykyään Baleissa toimii maatalousyritys, geologian tutkimuslaitos ja metsätila. Kaupungissa on opettajaopisto, lääketieteellinen opisto ja täydennyskoulutuslaitoksia. Lentokenttä suljettiin 1990-luvulla. Paikallislehtenä ilmestyy "Baleiski rabotši" (”Balein työläinen”).


title: Pseudo-Plutarkhos

text: Pseudo-Plutarkhos on yleisesti käytetty nimitys niistä tuntemattomista kirjailijoista, jotka ovat kirjoittaneet Plutarkhoksen nimiin laitettuja pseudepigrafisia teoksia. Näitä teoksia on erityisesti osana Plutarkhoksen esseiden kokoelmaa nimeltä "Moralia". Siihen kuuluvat seuraavat Pseudo-Plutarkhoksen teokset:"Moralian" ulkopuolelle jäävät usein:


title: Pseudo-Plutarkhos

text: Kaikki nämä teokset ovat alkuperältään jonkin verran Plutarkhosta myöhäisempiä, mutta ne ovat kuitenkin peräisin myöhäisantiikin ajalta, mahdollisesti 200- ja 300-luvuilta jaa. Teos "Kohtalosta" on mahdollisesti keskiplatonilainen kirjoitus 100-luvulta jaa.


title: Pseudo-Plutarkhos

text: Lisäksi Plutarkhoksen nimiin on päätynyt joitakin todennäköisesti keskiajalla kirjoitettuja teoksia. Näihin kuuluu muun muassa kirje Trajanukselle ("Epistola ad Traianum").


title: Hienopuuseppä

text: Hienopuuseppä on puuntyöstön ja esineenvalmistuksen ammattilainen. Hienopuuseppä tekee pääasiassa huonekaluja massiivipuusta käyttäen perinteisiä puusepänliitoksia. Vastakohtana nykyajan kertakäyttöhuonekaluille hienopuuseppä tarjoaa yksilöllisiä tuotteita, joita massatuotanto ei pysty tarjoamaan. Pienten verstaiden työnkuvaan kuuluu pääasiassa mittatilaustöiden valmistaminen asiakkaan toiveiden mukaan.


title: Hienopuuseppä

text: Koulutukseen kuuluu vahvasti tuotteen kokonaisvaltainen suunnittelu ja valmistus. Uusimmat innovaatiot, kuten cnc-koneistus ja 3d-mallinnus, ovat nykyään kiinteä osa oppimista perinteisten menetelmien ohella. Ammattikoulusta valmistuvat puusepät suuntautuvat enemmän tehtaiden ja levyteollisuuden palvelukseen, kun taas hienopuusepän koulutus tähtää yrittäjyyteen. Hienopuusepän koulutus Suomessa on 120 opintoviikon laajuinen.


title: Hienopuuseppä

text: Monissa ammatillisissa oppilaitoksissa hienopuusepäksi voi valmistua artesaanin nimikkeellä. Suomessa koulusta tarjoaa esimerkiksi Ikaalisten käsi- ja taideteollisuusoppilaitos, Piippolan ammatti- ja kulttuuriopisto ja Länsi-Uudenmaan koulutuskeskus Vihdissä.


title: David Navara

text: David Navara (s. 27. maaliskuuta 1985 Praha, Tšekki) on tšekkiläinen shakin suurmestari.


title: David Navara

text: Navara on pelannut vuodesta 2003 lähtien Prahassa otteluita huippupelaajia vastaan ČEZ Chess Trophy -tapahtumassa.


title: Vylgort

text: Vylgort (komiksi ja venäjäksi Выльгорт) on kylä ja maalaiskunta Komin tasavallassa Venäjällä. Se sijaitsee Syktyvkarin lounaispuolella seitsemän kilometrin päässä tasavallan pääkaupungista. Kylä on Syktyvdinin piirin keskus. Asukkaita on 11 200 henkeä (vuonna 2002).


title: Vylgort

text: Vylgort mainitaan ensimmäisen kerran vuonna 1568. Sen nimi perustuu komin sanaan "vyl’gort" ’uusitalo’. Ensimmäisten asukkaiden uskotaan olleen Šoškasta siirtyneitä komeja. 1600-luvulla osa asukkaista muutti nälänhädän takia Kaman seudulle ja Siperiaan. Vuonna 1693 rakennettiin Herran temppeliin tuomisen kirkko. Lähistön pikku kylät sulautuivat Vylgortiin, joka oli Ust-Sysolskin ja Jarenskin jälkeen alueen suurin asutuskeskus.


title: Vylgort

text: Vuonna 1846 kylään perustettiin kirkkokoulu ja seuraavana vuonna rakennettiin uusi kivikirkko (nykyään raunioina). Vuonna 1870 avattiin zemstvon poikakoulu ja vuonna 1887 tyttökoulu. Vuonna 1896 perustettiin kansankirjasto. Asukkaat harjoittivat maanviljelyä, metsästystä, käsityöammatteja tai kävivät muualla ansiotöissä. Vuonna 1935 Vylgortista tuli Syktyvdinin piirin keskus.


title: Vylgort

text: Seudun pääelinkeinot ovat maa- ja metsätalous. Vylgortissa toimii suurkanala, metsänhoitoalueen konttori, huopatehdas ja huonekalutehdas.


title: Vylgort

text: Kylässä on keskikoulu, ammattikoulu, maatalousteknikumi, lasten musiikkikoulu, kulttuuritalo, kaksi kirjastoa, piirisairaala ja poliklinikka. Vuonna 1912 pystytetyssä puurakennuksessa toimii museo. Vuonna 1998 avattiin uusi pyhän Nikolaoksen kirkko. Vuonna 2008 kylässä avattiin Kansallinen käsityötaitokeskus (Zaran).


title: Glen Grunwald

text: Glen Grunwald (s. 1958 Chicago, Yhdysvallat) on Toronto Raptorsin entinen toimitusjohtaja ja New York Knicksin koripallon senior vice president.


title: Glen Grunwald

text: Grunwald opisteli Indianan yliopistossa, jonka joukkueessa hän voitti viimeisenä opiskeluvuotenaan NCAA-mestaruuden. Boston Celtics varasi Grunwaldin viidennellä kierroksella. Marraskuussa 1997 Grunwald siirtyi Raptorsin toimitusjohtajaksi ja toimi tehtävissä vuoteen 2004 saakka. Vuonna 2006 Grunwald siirtyi Knicksin organisaatioon.


title: Kurkunpään syöpä

text: Kurkunpään syöpä on kurkunpäästä lähtevä syöpätauti, jonka keskeisimmät riskitekijät ovat tupakointi ja alkoholin käyttö. Taudin tärkein oire on pitkään kestävä äänen käheys. Myöhemmässä vaiheessa potilas saattaa kärsiä palan tunteesta kurkusta, nielemiskivusta ja veriysköksistä. Kasvaessaan syöpä voi johtaa hengitystietukoksiin ja hengenahdistukseen. Sairastuneen kaulalla voi tuntua patti, jos tauti on levinnyt kaulan imusolmukkeisiin.


title: Kurkunpään syöpä

text: Kurkunpään syöpää todetaan Suomessa vuosittain toistasataa tapausta. Useampi kuin yhdeksän kymmenestä potilaasta on miehiä. Taudin hoidossa voidaan turvautua sädehoitoon tai leikkaukseen. Potilaan kurkunpää voidaan joutua poistamaan kokonaan; tämän jälkeen puhumisen mahdollistaa puheproteesi tai röyhtäyspuhe. Taudin viisivuotiseloonjäämisennuste on pienen kasvaimen kohdalla 80–90 prosenttia ja kookkaan kasvaimen kohdalla 40–60 prosenttia.


title: Kurkunpään syöpä

text: Kurkku- ja suusyöpiin sairastuneiden ja heidän läheistensä tueksi on perustettu Suomen Kurkku- ja Suusyöpäyhdistys, joka kuuluu Syöpäjärjestöihin.


title: Borzja

text: Borzja () on kaupunki Taka-Baikalian aluepiirissä Venäjällä. Se sijaitsee Borzja-joen rannalla 349 kilometriä aluepiirin pääkaupungista Tšitasta kaakkoon. Kaupunki on Borzjan piirin keskus. Sen kautta kulkee Tšitasta Kiinan Manzhouliin johtava rautatie ja maantie. Borzjassa niistä haarautuu yhteys Mongolian Tšoibalsaniin. Asukkaita on 30 400 henkeä (vuonna 2009).


title: Borzja

text: Paikkakunta on syntynyt 1770-luvulla. Ensimmäiset asukkaat olivat burjaatteja ja evenkejä. Rautatien rakentamisen jälkeen vuonna 1899 Borzjasta tuli huomattava kaupan keskus. Kaupunginoikeudet se sai vuonna 1950.


title: Borzja

text: Nykyään Borzjassa on rautatieliikenteen yrityksiä ja elintarviketeollisuutta. Lentokenttä suljettiin 1990-luvulla. Paikallislehtenä ilmestyy "Daurskaja nov". Kaupungin lähellä on Dahurian luonnonpuisto.


title: John Bitove

text: John I. Bitove Jr. (s. 1960 Toronto) on kanadalainen liikemies. Hänen isänsä oli makedonialainen siirtolainen.


title: John Bitove

text: Hänet on tunnettu urheilun, pikaruuan ja radioalan liiketoimista. Bitove oli mukana perustamassa Toronto Raptorsia.


title: Viljo Kotkanen

text: Viljo Ilmari Kotkanen (6. lokakuuta 1892 Laihia – 6. marraskuuta 1970 Laihia) oli suomalainen näytelmäkirjailija. Hän kirjoitti myös nimimerkillä "Simo Sulka".


title: Viljo Kotkanen

text:
Omalla nimellä:
Nimimerkillä "Simo Sulka":


title: David Rundblad

text: Nils David Rundblad (s. 8. lokakuuta 1990 Lycksele, Ruotsi) on ruotsalainen jääkiekkopuolustaja, joka edustaa KHL-joukkue SKA Pietaria.


title: David Rundblad

text: Rightin puolelta pelaava Rundblad on hyökkäävä puolustaja, joka pelaa hyvää kiekollista peliä. Rundblad on varattu myös KHL-joukkue HK Atlantiin 43. pelaajana kesällä .


title: David Rundblad

text: Rundblad pelasi muutaman ottelun verran miesten pelejä jo kausina 2004–2005 ja 2005–2006 Ruotsin II-divisioonassa edustamassa kasvattajaseuraansa Lycksele SK:ta. Rundblad siirtyi Skellefteå AIK:n junioreihin kaudeksi 2006–2007 ja pelasi kaudella 2007–2008 kuusi ottelua Elitserienissä. Samalla kaudella hän voitti Ruotsin J20 SuperElitin puolustajien piste- ja maalipörssin.


title: David Rundblad

text: Rundblad pelasi kaudella 2008–2009 ensimmäisen täyden kautensa Elitserienissä. Hän teki 45 runkosarjaottelussa kymmenen syöttöpistettä ja keräsi 8 jäähyminuuttia. Rundblad teki ensimmäisen Elitserien-maalinsa kevään 2009 pudotuspeleissä 14. maaliskuuta Linköpings HC:ta vastaan. St. Louis Blues varasi hänet koko varaustilaisuuden 17. pelaajana kesällä .


title: David Rundblad

text: Kesäkuussa 2010 Rundblad teki kolmivuotisen tulokassopimuksen St. Louis Bluesin kanssa. Hänet lainattiin päivää myöhemmin vielä kaudeksi 2010–2011 Skellefteåhon. yhteydessä Rundblad kaupattiin Ottawa Senatorsiin vaihdossa ensimmäisen kierroksen varausvuoroon, jonka Blues käytti hyökkääjä Vladimir Tarasenkoon. Kaudella 2010–2011 Rundblad teki todellisen läpimurtonsa Elitserienissä tekemällä 55 runkosarjaottelussa tehot 11+39=50, joilla hän voitti koko Elitserienin syöttöpörssin, puolustajien pistepörssin ja sijoittui pistepörssissä kolmanneksi joukkuetovereidensa Joakim Lindströmin ja Mikko Lehtosen jälkeen. Rundblad oli Elitserienin kaikkien aikojen toiseksi eniten yhden kauden runkosarjassa tehnyt puolustaja. Ennätys on David Petrasekillä, joka teki edellisellä kaudella 2009–2010 52 runkosarjaottelussa 53 pistettä. Rundblad valittiin kauden päätteeksi Elitserienin parhaaksi puolustajaksi ja palkittiin Salming Trophylla. Hän voitti myös Elitserien-hopeaa keväällä 2011.


title: David Rundblad

text: Rundblad siirtyi kaudeksi 2011–2012 Ottawa Senatorsin organisaatioon. Hän ehti edustaa Senatorsia 24 runkosarjaottelussa, kunnes siirtyi joulukuussa 2011 Phoenix Coyotesiin pelaajakaupassa, jossa Coyotes sai hänen lisäkseen toisen kierroksen varausvuoron , ja jossa Senatorsiin siirtyi hyökkääjä Kyle Turris. Coyotesissa hän ei onnistunut vakiinnuttamaan paikkaansa pelaavassa kokoonpanossa. Hän pelasi joukkueessa kaudella 2011–2012 kuusi ottelua, työsulun lyhentämällä kaudella 2012–2013 kahdeksan ottelua ja kaudella 2013–2014 12 ottelua. Hän pelasi kauden 2011–2012 lopun ja kauden 2012–2013 suurimmaksi osaksi farmijoukkue Portland Piratesissa AHL:ssä.


title: David Rundblad

text: Maaliskuussa 2014 Rundblad ja puolustaja Mathieu Brisebois siirtyivät vuorokausi ennen NHL-kauden 2013–2014 siirtotakarajaa Chicago Blackhawksiin, joka antoi Coyotesille vaihdossa toisen kierroksen varausvuoron .


title: David Rundblad

text: Rundblad edusti Ruotsia alle 20-vuotiaiden MM-kilpailuissa vuosina 2009 ja 2010, joista jälkimmäisessä turnauksessa hän toimi joukkueen varakapteenina. Vuonna 2009 tuli hopeaa ja vuonna 2010 pronssia. Rundblad pelasi myös alle 18-vuotiaiden MM-kilpailuissa vuonna 2008.


title: David Rundblad

text: Rundblad voitti miesten MM-hopeaa vuonna 2011.


title: David Rundblad

text: Rundbladin isoveli Peter pelaa Ruotsin I-divisioonaa Tegs SK:ssa.


title: Hilok

text: Hilok () on kaupunki Taka-Baikalian aluepiirissä Venäjällä. Se sijaitsee Hilok-joen varrella 264 kilometriä aluepiirin pääkaupungista Tšitasta länteen. Kaupunki on Hilokin piirin keskus. Sen kautta kulkee Siperian rautatie sekä Irkutskin ja Tšitan välinen M55-valtatie. Asukkaita on 10 300 henkeä (vuonna 2009).


title: Hilok

text: 1800-luvun lopussa paikalla oli kaksi burjaattikylää. Vuonna 1895 alettiin rakentaa Siperian rautatien Hilokin asemaa, jonka ympärille syntyi huomattava asutuskeskus. Vuonna 1929 Hilok sai kaupunkimaisen taajaman statuksen ja vuonna 1951 siitä tuli kaupunki.


title: Hilok

text: Hilokin tärkein työnantaja on rautatieliikenne. Kaupungissa on kaksi keskikoulua, lasten taidekoulu ja kotiseutumuseo. Paikallislehtenä ilmestyy "Rabotšaja tribuna".


title: Bastuträskin rautatieasema

text: Bastuträskin rautatieasema (, ) on Ruotsin rataverkolla Bastuträskin taajamassa Norsjön kunnassa Västerbottenin läänissä sijaitseva rautatieasema. Liikennepaikka on risteysasema jossa -pääradasta haarautuu Pohjanlahden rannalle johtava sivurataosuus .


title: Bastuträskin rautatieasema

text: Rautatieasemalla pysähtyvät kaikki Vännäsin ja Bodenin välillä liikennöivät henkilöjunat. Bastuträskin ja Skellefteån välillä henkilöliikennettä hoidetaan Skelleftebussin liikennöimillä junien kulkuaikoihin sovitetuilla junabussivuoroilla.


title: Bastuträskin rautatieasema

text: Asemalla on lisäksi ympäri vuorokauden avoinna oleva lämmin odotussali.